Qobu qəsəbəsinin və ətraf yaşayış massivlərinin içməli su təchizatı yaxşılaşdırılır - AZƏRTAC – Azərbaycan Dövlət İnformasiya Agentliyi\nQobu qəsəbəsinin və ətraf yaşayış massivlərinin içməli su təchizatı yaxşılaşdırılır\nPrezident İlham Əliyevin Bakıətrafı kənd və qəsəbələrdə əhalinin içməli su təchizatının yaxşılaşdırılması barədə tapşırıqlarına uyğun olaraq “Azərsu” ASC tərəfindən yeni layihələr həyata keçirilir.\nASC-nin İctimaiyyətlə əlaqələr şöbəsindən AZƏRTAC-a bildirilib ki, Abşeron rayonunun Qobu qəsəbəsinin və ətraf yaşayış massivlərinin, eləcə də Qobu Park Məcburi köçkün şəhərciyinin içməli su təchizatında dayanıqlılığın təmin olunması məqsədilə yeni anbarların tikintisi yekunlaşmaq üzrədir. Qobu qəsəbəsinin böyük bir hissəsində içməli su şəbəkəsi yaradılsa da, paylayıcı anbar olmadığından qəsəbəyə verilən suyun tənzimlənməsində çətinliklər yaranırdı. Bunlar nəzərə alınaraq Qobu qəsəbəsində relyef baxımından yüksək ərazidə ümumi tutumu 10 min kubmetr olan 4 su anbarının inşası layihələndirilib. İlkin mərhələdə hər birinin tutumu 2500 kubmetr olan 2 anbar inşa edilib. Hazırda həmin anbarlarda son tamamlama işləri aparılır. Növbəti mərhələdə ümumi tutumu 5 min kubmetr olan daha 2 anbarın inşası nəzərdə tutulur.\nYeni tikilən anbarlar Oğuz-Qəbələ-Bakı magistral su kəmərindən ayrılan 280 millimetr diametrli xətdən qidalanacaq. Bu xətdə suyun təzyiqi yüksək olduğundan məcburi köçkünlərin yaşadığı Qobu Park yaşayış massivini qidalandıran magistral kəmər üzərində hər birinin tutumu 50 kubmetr olan tənzimləyici çənlər də inşa edilib. Yeni yaradılan su təchizatı sistemləri Qobu qəsəbəsi və Qobu Park yaşayış kompleksinin paylayıcı su şəbəkələrində sabit hidravlik rejimləri təmin etməklə əhalinin içməli su təminatında dayanıqlılığa imkan verəcək.\nQeyd edək ki, cari ilin may ayında Qobu Park yaşayış kompleksinin içməli su təchizatının yaxşılaşdırılması məqsədilə 225 millimetr diametrli borularla 5,4 kilometr uzunluğunda magistral su kəməri çəkilərək yaşayış kompleksinin anbarlarına birləşdirilib. Bununla da kompleksə Kür-Bakı magistral su kəməri ilə yanaşı, Oğuz-Qəbələ-Bakı su xətti hesabına içməli suyun verilməsi təmin olunub.\nAZERTAG.AZ :Qobu qəsəbəsinin və ətraf yaşayış massivlərinin içməli su təchizatı yaxşılaşdırılır\n[23:28] ELM VƏ TƏHSİL


Ruslan Dost Əli: “Əksəriyyət görür ki, şeirlə alınmır, başlayırlar…” –\nŞair Ruslan Dost Əli Teleqraf.com-un suallarını cavablandırıb.\n-Ruslan, ədəbi mühitimiz haqda nə düşünürsünüz, necə görünür kənardan?\n- Ədəbi mühitdə qəribə dağınıqlıq var. Modern forma axtarışları bizi yolumuzdan sapdırıb. Sözün müqəddəs hesab olunduğu dövrləri kitablardan da olsa oxumuşuq, söhbətlərdə eşitmişik. “Filankəs filan sözü necə yerində tapıb” eyforiyasından, situasiyanın hegemonluq elədiyi ədəbiyyata keçid çox ağır gedir. Biz keçmişdən gələcəyə körpü ilə getmirik, sanki sel bizi aparır. Məncə, bu pərakəndəlik, boğulma bitəndə hər şey qaydasına düşəcək.\n- Sizcə, ədəbiyyat adamlarının əsas problemi nə ilə bağlıdır?\n- İnternet dövründə yaşayırıq. Günü-gündən daha çox virtuallaşırıq, sosial şəbəkələrə köçürük. Ədəbiyyat isə bu inkişafın sürətinə çata bilmir. Həyat ədəbiyyatdan daha maraqlı, sürətli və oxunaqlıdır. Çalışıb bu sürətə çatmaq, ona ayaq uydurmaq lazımdır.\n- Yəni çatışmayan nədir?\n- Kimdə nəyin çatışmadığını onun özündən yaxşı bilən olmaz. Mən öz adımdan danışa bilərəm və deyə bilərəm ki, istədiyim bütün kitabları oxumağa vaxtım çatmır. Görünür, vaxtımı düzgün hesablaya bilmirəm. Xarici dil öyrənib, bir sıra kitabları orijinaldan oxumaq istəyirəm. Həm də elə kitablar var, onların tərcüməsi yoxdur. Bir də bütün insanlarla heç olmasa, iki cümləlik söhbət eləməliyəm.\n- Bəs bizi dünya ədəbiyyatından geri qoyan səbəblər nədir?\n- Mənim düşüncəmə görə, ədəbiyyat yaranandan hər qərinədə bir nöqtə düşüncə mərkəzi olur. Tutaq ki, Nizaminin, Füzulinin zamanında düşüncə mərkəzi şeiriydi – biziydik. İndi başqalarıdır. İndi düşüncə və ruh mərkəzi Qərbdir. Amma inanın bu da müvəqqətidir. Onlar da nə vaxtsa bizə can atacaqlar, bizə çatmağa çalışacaqlar. Yəni burada geri qalmaq məsələsi yoxdur, burada kimsə geri qalmır, bu, marafon və ya yarış deyil. Özünü yaradıcı təqdimetmə formasıdır. Sadəcə indi onlar dəbdədir.\n- Dünyaya çıxmaq çoxmu önəmlidir?\n- Düşünürəm, bu suala cavab vermək üçün təcrübəm azlıq edər. Daha stajlı ədəbiyyat adamları doğrusunu bilər. Şəxsi fikrim budur ki, dünyanın balacalaşdığı, sərhədlərin qısaldığı, elm və texnologiyanın vüsət aldığı qlobal dünyada hamı bir-birini yaxşı görür. Sən ora çıxsan da, çıxmasan da yaxşı ədəbi mətn hamıya maraqlıdır və onu axtarıb tapırlar.\nSadəcə müəyyən standartları bilmək və ona əməl eləmək lazımdır. Mənim şeirlərim qazax, özbək, türk dillərinə təcümə olunub. Amma onlar öz dilimzidə daha doğmadır. Bilmirəm, bəlkə hansısa şeirim fransızca daha çox xoşuma gələ bilər. Yəni “ədəbiyyat mütləq dünyaya çıxmalıdır” iddasını yanlış hesab edirəm. Sən yaxşı yazsan, dünya özü sənə çıxacaq.\n- Bəzən belə fikir səsləndirilir ki, artıq şeir dövrü deyil, poeziya ölüb, ona o qədər də maraq yoxdur.\n- Əksinə, elə indi həmişəkindən daha çox şeir dövrüdür. İnsanların uzun-uzadı nağıllar, mülahizələr dinləməyə həvəsi qalmayıb. Palaz-palaz yazıları, araşdırmaları, hətta rəsmi məlumatları belə heç kim oxumur. Oxuyanların da bilavasitə işinə, peşəsinə bağlı olan məsələdir. Yəni nəsə bir çıxarı var.\nİndi insanlara şeir dili ilə müraciət eləmək lazımdır. Qısa, lakonik. İstənilən vacib, sosial-ictimai çəkisi olan məlumatı şeir formasına salıb cəmiyyətə ötürmək olar. Eyni zamanda, şair ictimai-siyasi məsələlərə dair yanaşmasını şeirlə ortaya qoymalıdır. Bizdə bu da yoxdur. İnanıram ki, olsa, bu daha effektiv olar. Bu mənada şeir çox praqmatikdir.\n- Bəs müasir ədəbiyyatımızın üstünlükləri nələrdir?\n- İndi həmişəkindən daha çox peşəkarlığa daha çox meyl artıb. Hamı yaxşı yazmağa çalışır. Məncə, indi ədəbiyyatçılar zəif nöqtələrini daha yaxşı görürlər. İllər öncə bu tendensiya yox idi. Həm də indi informasiya toplamaq, başqa təcrübələri öyrənmək daha rahatdır. Bu da yazılan müasir əsərlərə çox yansıyıb. Təbii, hələ işin başlanğıcındayıq. Daha səs-küylü əsərlərin yaranacağına inanıram.\n- Üzə çıxarılası yazarlarımızdan kimlərin adlarını çəkə bilərsiniz?\n- Düşünmürəm ki, mütləq ad çəkməklə ortaya çıxacaq hansısa siyahı bu suala cavab ola bilər. Mən hamını oxuyuram, çalışıram yeni tendensiyalardan da xəbərdar olum. Təbii favoritlərim var, eyni zamanda, bəyənmədiklərim də. Onların özləriylə bu mövzuda polemikalarımız da olur. Amma ad çəkə bilməyəcəm. Çünki adlar situasiyanı konkretləşdirir. Ədəbiyatı isə planlaşdırmaq olmaz. Bu gün bəyənmədiyimiz bir ədəbiyyat adamı sabah Nobel mükafatına laiq bir əsər yaza bilər. Qoy yazmaq istəyənlərin hamısı yazsın. Onsuz da onlar ədəbiyyatı yox, ədəbiyyat onları seçəcək.\n- Bəzən deyirlər ki, Azərbaycan dilində yaxşı əsər yazmaq çətindir və ya mümkün deyil. Bu belədirmi?\n- Bu, yaxşı əsər yaza bilməyənlərin axmaq bəhanəsidir. Mən dilçi deyiləm, amma Azərbaycan dilinin kifayət qədər zəngin, yaxşı ədəbi nümunə yarada bilmək üçün də yetərincə əlverişli olduğunu deyə bilərəm. Necə oldu ki, İsi Məlikzadə bu dildə şedevr yarada bildi, amma sən yaratmaq istədin, sənə dil mane oldu?\n- Niyə özümüzü bəyənə və ya sevdirə bilmirik?\n- Özümüz ola bilmirik, ona görə. Bizim əsas problemimiz buradadır. Həmişə özümüzü kiməsə oxşatmağa çalışırıq. Danışanda da, yeriyəndə də, hətta yemək yeyəndə də kiməsə bənzəməyə çalışırıq. Kim oluruqsa olaq, bircə amandır, özümüz olmayaq. Bir də ayılırıq ki, nə başqası ola bilmişik, nə də özümüz. İmitasiya eləyə-eləyə yaşamışıq, gedib.\nŞopenhauer deyirdi ki, başqalarına bənzəməyə çalışaraq mənliyinizin dörddə üç hissəsini itirərsiniz. Görün, bizim cəmiyyətdə əsl özündən əsər-əlamət qalmayan neçə-neçə ictimai xadim, müəllim, redaktor, şair var.\n- Göz önündə görünməyə o qədər də can atmırsınız. Niyə?\n- Bir ilə yaxındır, demək olar, ədəbi saytlara, qəzetlərə şeir, yazı göndərmirəm. Sağ olsunlar, arada dostlar yazırlar, deyirlər şeir göndər, yayımlayaq. Bu bir il mənim üçün çox ağır keçib. Hər şeyi bir rəngdə görürdüm. Ruhən narahat idim. Standart həyata öyrənmək yaradıcı insan üçün çətin olur. Müəyyən bir çərçivəyə sığmaq, məhdudiyyətlərlə yaşamaq yaradıcılığı öldürür. Bu şərtlər qarşısında tab gətirrmək asan deyil, düşdüyün mühitdə yaradıcı ruhu bəzən qorumaq olur, bəzən yox.\nKim deyirsə ki, əsas ruhən, daxilən azad olmaqdır, boş şeydir, inanmayın. İnsanın daxili azadlığı onun fiziki azadlığına birbaşa bağlıdır. Yəni mənim üçün belədir. Məsələn, evdə oturub şeir yazdığım yadıma gəlmir. Mən şeir yazanda göy üzünü mütləq görməliyəm. Qarşımda heç bir maneə olmamalıdır, bütövlükdə azad və sərbəst olmalıyam.\nİndi-indi özümə gəlirəm. 2016-cı ildə ilk kitabım nəşr edilmişdi. Dörd il keçir, düşünürəm ki, növbəti kitabın vaxtıdır. Qəzetlərə, saytlara da yeni şeirlər, yazılar göndərəcəm. Bu müsahibəni də dönüşün başlanğıcı kimi qiymətləndirirəm. Yeri gəlmişkən, buna görə bütün Teleqrafçılara təşəkkür edirəm.\nGündəmdə qalmaq məsələsinə gəlincə, heç vaxt belə bir “azarım” olmayıb. Şair özünü və ya sözünü yox, söz onu təqdim eləməlidir. Mən belə görmüşəm. İndi gənc şairlərin əksəriyyəti görürlər ki, şeirlə alınmır, başlayırlar müxtəlif priyomlardan istifadə eləməyə. Tanrını heç kim görməyib, amma hamı onu tanıyır, hamı onun haqqında danışır. Vur-tut bir kitabı var, o da hamıya tanışdır. Mən tanrı olmaq iddiasında deyiləm, nə də kimlərəsə “tanrı olun” demirəm, amma məncə, gizlənənlər, gizlində olanlar daha maraqlıdır.\n- Müasir Azərbaycan poeziyasının başlanğıc nöqtələri kimlərdir?\n- Mən Vaqif Bayatlını, Ramiz Rövşəni, Əlisəmid Kürü, Salam Sarvanı məmnuniyyətlə oxuyuram və bu şairləri hələ də çox müasir hesab edirəm.\n- Bəzən də deyirlər ki, poeziyamız nəsrimizdən daha qabaqdadır.\n- Bilirsiniz, belə deyək, şeir bizim hissimizin, uzaqbaşı altşüurumuzun ifadəsidir, nəsr isə düşüncəmizin. Görünür, hissimizi düşüncəyə çevirmək məsələsində tənbəlik. Ən azı, nəsr yazmaq böyük zəhmət və vaxt tələb edir. Biz həyatı necə yaşayırıqsa, ədəbiyyat işlərini də o cür görürük. Fikir veririsiniz, ətrafda bir xaos var. Hamı qaçaqaçdadır. Elə bil, hamımız nəsə itirmişik. Bu vurhavurda oturub nəsr yazmaq hər oğulun hünəri deyil.\nŞeir əlüstüdür, tezbazardır - onu metroda da yazmaq olur, küçədə də. Özünü tanıtmaq baxımından da şeir daha üstündür. Ədəbi tədbirlərdə, ədəbiyyat verlişlərində, ya hansısa bir məclisdə yerindən qalxıb nəsr oxuyan görmüsünüz? Yox. Bu mənada da şeir özünü daha tez büruzə verir. Nəsri yazmağa da, oxumağa da hövsələ, təmkin lazımdır, bu da bizdə yoxdur.\n- Deyənlər də var ki, yaradıcı adamlarımızın bir çoxunun intellektual səviyyəsi aşağıdır. İntellektual olmaq çoxmu önəmlidir?\n- Bunu təkcə yaradıcı insanlara şamil eləməzdim. Toplum olaraq intellektual səviyyəmiz çox aşağıdır. Analitik qabiliyyətimiz həddindən artıq zəifdir. Bir növ, əyləncə üçün yaşamağı üstün tuturuq. Martin Lüter deyirdi ki, balıqlar kimi üzməyi, quşlar kimi uçmağı öyrəndik, ancaq bu zaman çox sadə bir məsələni unutduq: insan kimi yaşamaq. İndi biz yeri gəlsə üzməyi də, lap uçmağı da öyrənərik. Amma kitab oxumaq, öyrənmək, araşdırmaq vərdişini formalaşdıra bilməmişik. Hələ də votsapımıza gələn mesajı 10 nəfərə göndərməklə xoşbəxt olacağımıza inanan adamlarıq.\n- Özünüz haqda nə düşünürsünüz?\n- Maraqlı sualdır. Mən öz yaradıcılığım haqda nə düşünürəm? Yəqin bütün yazarların papaqlarını qabaqlarına qoyub fikirləşdiyi an olur. Məndə olmayıb. Hələ yazacaqlarım çoxdur. Onların hamısını mütləq yazmaq lazımdır.\n- Ədəbiyyatımızın gələcəyi haqda nə düşünürsünüz?\n- Ümumiyyətlə gələcək haqda nadir hallarda düşünürəm. İndiki halda isə gələcək haqda düşünmək də, yazmaq da, danışmaq da absurddur. Yalnız bir şey dəyişməz olaraq qalır: ədəbiyyat həmişə olub, var və yenə olacaq. Nə yaxşı ki, bu, belədir. Çünki dünya gedikcə daha çox yalnız adamlar toplusuna çevrilir. Yalnız adamlar hamısı mühacirdir. Ədəbiyyat isə yalnız adamların qeyri-siyasi sığınacağıdır.


Yeni gətirilən avtobuslar xəttə buraxılıb – Dialoq.info\nCƏMİYYƏT 2019.10.30 08:49\nPaytaxtın ictimai nəqliyyat sisteminin modernləşdirilməsi istiqamətində işlər davam etdirilir.\nBakı Nəqliyyat Agentliyindən Trend-ə verilən məlumata görə, son illər dövlət başçısının tapşırığı ilə sərnişindaşımada yaradılan düzgün və şəffaf iş sistemi nəticəsində daşıyıcılar tərəfindən də avtobus parkının yenilənməsi istiqamətində işlər görülür. Bu sektorda çalışan sahibkarlar onlar üçün yaradılan əlverişli biznes mühitinin imkanlarından istifadə edərək ötən dövrdə paytaxtımıza 200 -dən artıq müasir avtobus gətirərək istismara verib. Gətirilən avtobusların Nazirlər Kabinetinin 4 mart 2019-cu il tarixli 73 saylı qərarı ilə təsdiq olunan tələblərə uyğun olması mütləqdir.\nOktyabrın 29-dan 38 nömrəli müntəzəm marşrut üzrə də istismarda olan avtobusların bir qismi yenilənəcək. Xətt üzrə sərnişindaşıma fəaliyyəti göstərən “General Avto Kompani” firması tərəfindən 10 ədəd yeni “İsuzu Citibus” markalı avtobus gətirilib.”Avro 5″ standartlarına cavab verən bu avtobuslar, sərnişinlərə göstərilən xidmətin keyfiyyətinin artırılmasına imkan verir. Yeni avtobuslardan əlilliyi olan şəxslər, eləcə də uşaq arabası ilə olan sərnişinlər rahat istifadə edə biləcək. Bunun üçün avtobuslarda xüsusi mexanizm quraşdırılıb.\nEkspert: “Yaxın 10 ildə dünyada gərginlik artacaq”\n“Kərimli bu təxribata getdi və iqtidar daxilində Azərbaycanın yenilənməsini sabotaj edənlərlə eyni cərgədə dayandı …’’


szel - Sözaltı Sözlük\naz bilinən mükəmməl filmlər - marcell ivanyi\n1. macar rejissor marcell ivanyi tərəfindən 1996-cı ildə çəkilmiş 6 dəqiqəlik qısa film.\nfilmin çəkiliş hüekayəsi maraqlıdır. marcell kino təhsili alarkən müəllimləri onlara macar fotoqraf lucien herve tərəfindən çəkilmiş "three women" şəklini göstərib bu şəkil əsasında qısa film çəkmələrini tələb edib. tək plan çəkimli bu film 1996-cı ildə cannes film festivalında "ən yaxşı qısa film" nominasoyası üzrə palme d'or mükafatı qazanıb.\nağ-qara rəngli bu filmin əvvəlində 3 qadın görürük. kamera olduğu yerdə 360° dövrə vurur, sonda yenə qadınları göstərir. bela tarrın "the turin horse" filmi kimi burada da külək uğultusu kəsmir. gözəl filmdir, izləyin.\nfilm haqqında rejissorun ətraflı müsahibəsi var, filmi izlədikdən sonra oxumağınız məsləhətdir.\n30.08.2021 20:29, ● Nellie Crain


Televizor necə seçim? - Bloq - Soliton Mağazalar Şəbəkəsi\nBizim internet mağazada siz müxtəlif markalı televizorlar tapa bilərsiniz. Bu fərgliliyi necə başa düşmək və tam olaraq sizə uyğun olan modeli necə seçmək olar? Bütün bu aktual sualları məqalədə nəzərdən keçirəcəyik.\nGöstərmə texnologiyası və ekran diaqonalının razmeri\nBu formatda 32 düym diaqonallı və ya büdcə televizorlar istehsal olunur. HD-Ready cihazları mətbəx və kiçik otaqlar üçün idealdır. Minimum göstərmə texnologiyası 720-dir və bu o deməkdir ki televizor minimum 1280x720 piksel olmalıdır. Model seçimi kifayət qədər genişdir və asanlıqla daxili interyer üçün hər hansı bir cihaz seçə bilərsiniz.\nFull HD ən populyar bir formatdır və sayca HD-Ready-ni keçir. Diaqonalı 32 düym və ya daha az olan modellərdə bu fərq çox nəzərə çarpmasa da, “böyük” televizorlarda əksinə bunu aydın hiss etmək olur. Full HD formatlı televizorlar görüntünü pozmadan yüksək dəqiqlik ilə bütün videoları (1920 × 1080-ə qədər) dəstəkləyir. Yalnız bu növ televizor aldığınız zaman bütün funksiyaları yoxlamağı unutmayın. Bu format sayəsində siz televizora yaxın əyləşsəniz belə ən kiçik detalları izləmək istədiyinizdə belə heç bir diskomfort hissi keçirməyəcəksiniz.\nBu düz panelli model, televizor bazarının 90%-dən çoxunu təşkil edir. Onlar nazik,yüngüldür və enerjini az sərf edirlər. LCD televizorların arxa hissəsindəki işığı ağ işıq yayan diodlar (LED) təşkil edir. Bu onun həm güclü, həm də zəif tərəfidir.\nMüsbət cəhətlər: münasib qiymət. yüksək parlaqlıq, geniş çeşidli modellər,kiçik panel qalınlığı.\nMənfi cəhətlər: nisbətən aşağı kontrast.\nOrqanik işıq diodlar\nOled televiziya texnologiyalarının zirvəsi hesab olunur. Oled televizorlarında orqanik işıq diodlarından ibarət panel istifadə olunur ki hər biri işıq mənbəyidir. Arxa işıqlandırma qurğusuna ehtiyac olmadığı üçün bu televizorların bir sıra avantajları var: onlar LCD televizorlardan daha nazikdir (flaqman modellərində ekran qalınlığı 3 mm-dən azdır) və görüntü keyfiyyəti xeyli yaxşıdır. OLED televizorları həqiqi görünüşə, ən yüksək kontrasta və dəqiq rənglərin bərpasına malikdir (milyarddan çox rəng verir).\nMüsbət cəhətlər: minimum panel qalınlığı, yüksək kontrast.\nMənfi cəhətlər: yüksək qiymət, az seçimin olması.\nQled və NanoCell\nBu format 100% rəng həcmini sərgiləmək üçün kvant nöqtə texnologiyasından yararlanır. Kvant nöqtələri (nano hissəcikləri) işığı bir milyard kölgəyə çevirir. Hər bir izləyici təbii, parlaq və çox detallı bir görüntüyə sahib ola bilər. Bu modellər orta və daha yüksək qiymət kategoriyasına aiddir. Lakin onuda qeyd etmək lazımdır ki, NanoCell formatında televizorlar daha münasib qiymətdədir.\nMüsbət cəhətlər: əla kontrast, təkmilləşdirilmiş baxış bucaqları, aydın görüntü.\nMənfi cəhətlər: yüksək qiymət.\nMüasir televizorların demək olar ki hamısının (azbüdcəli televizorlar istisna olmaqla) arsenalında Smart Tv-dən nələrsə vardır. Belə bir cihaz alaraq, onu İnternetə bağlamaq və bir brauzerdən, onlayn kinoteatrlardan və digər xidmətlərdən istifadə etmək imkanı əldə edəcəksiniz. Bir çox pullu abunə SMART TV-nin imkanlarını dahada genişləndirəcək, məsələn, evinizdən çıxmadan ən yüksək səviyyəli film yeniliklərini izləyə bilərsiniz.\nAlıcının diqqət yetirməli olduğu məqamlar: səs nəzarəti, sürət və sabitlik, quraşdırılmış veb kamera,interfeys rahatlığı,brauzer və nəzarət.


Luqanskın güvəncli “Zarya” batalyonu məhv edildi | ANA SƏHİFƏ\nson xeber > DÜNYA > Luqanskın güvəncli “Zarya” batalyonu məhv edildi\nTarix : 16 Avqust 2014 17:56\nLuqansk vilayətində terrorçular “Zarya” batalyonunu özləri artilleriya atəşinə tutublar.\nUNİAN xəbər verir ki, hazırda cəmi 10 nəfər canlı qüvvəsi qalan “Zarya”ya terrorçular özləri “Qrad” zərbələri endiriblər. Şahidlərin sözlərinə görə, Luqanska Rusiyaya aid 20-dək ağır texnika daxil olub:\n“Ötən gecə “Zarya” bayalyonundan 6 BTR və 12 tank Novosvetlovskdakı Ukrayna hərbçilərinin mövqelərinə hücuma keçib, amma Suxodolsk şəhərindən endirilən 6 “Qrad” mərmisi öz batalyonlarının mövqelərinə düşüb. Beləliklə, bütövlükdə “Zarya” batalyonundan cəmi 10 döyüşçü qalıb”, – deyə “Sağ həqiqət” vətəndaş təşəbbüsünün başçısı Dmitri Sneqirov bildirib. O əlavə edib ki, separatçı Luqansk Respublikasının rəhbəri, vaxtilə “Zarya” batalyonuna rəhbərlik edən İqor Plotniski bu batalyonu Luqanskın ən güclü hərbi birliyi adlandırırdı.\nBu səhər başlayan toqquşmalarda “Zarya” batalyonunda döyüşən 23 terrorçunun zərərsizləşdirildiyi barədə də Sneqirov məlumat vermişdi.\nXatırladaq ki, Luqansk və Donetskin azad olunması istiqamətində Ukrayna hərbçiləri dünəndən ağır döyüşlər aparır.Axar.az


Koronavirusa görə Əliyevlər Aprel şəhidlərini unudublar | Azadliq\nHome MANŞET Baş Yazı Koronavirusa görə Əliyevlər Aprel şəhidlərini unudublar\nAprel döyüşlərinin dördüncü ildönümündə, Əliyevlərin ölkəboyu SMSlı karantin təşkil etdiyi bu günlərdə sizləri həmin dövrə qaytarmaq, xalqımızın ozamankı gözləntilərini indi yaşadığı məyusluqlarla qarşılaşdırmaq, diqqətinizi itirilmiş fürsətlərə və hakimiyyətin kobud səhvlərinə cəlb etmək istəyirik. Bağışlayın ki, yazı bir az uzun alındı. Ancaq elə vacib hadisələr var ki, onların üstündən 1-2 cümlə ilə keçimək olmur.\nGəlin bu məqalədə koronavirusa toxunmuyaq. Hər şey göz qabağındadır. Xalq görür Bravo marketlər və diqər PAŞA bizneslər bu koronavirusdan necə pul qazanır. İlk növbədə onu vurğulamaq lazımdır ki, ermənilərin xain hücumunu uğurlu əks-hücuma çevirə bilmiş igid əsgər və zabitlərimiz uzun fasilədən sonra, həmin günlərdə millətimizə qürur hissi yaşatdılar. Ordumuzun uğurları çox qısa zamanda çoxlarının artıq məhv edildiyini güman etdiyi Azərbaycan milli ruhunu dirçəltmişdi. Vətənpərvərlik duyğuları cəmiyyətə hakim kəsilmişdi. Xalqımız yenidən 1988-ci ilin Meydan hərəkatı zamanı olduğu kimi, bir yumruq tәk birləşmişdi. İşğal olunmuş Qarabağı qaytarmaq arzusu şüurlara hakim kəsilmişdi. Millətin özgüvəni geri qayıdırdı. Azərbaycan müxalifəti vətənpərvər olduğundan ilk saatlardan tərəddüd etmədən ordumuza dəstək verdi. Hətta hökumətin gözü arxada qalmasın deyə tərəfdarlarımıza müraciət etmişdim ki, döyüşlər davam etdiyi müddətdә hökuməti tənqid etməyəcəyik. Gənclər, universitetlər ayaqda idi. Ancaq təəssüf ki, bütün bunlar çox çəkmədi. İlham Əliyev ABŞ-dan geri qayıdar-qayıtmaz, sonradan özünün də etiraf etdiyi kimi, “erməni tərəfinin xahişi ilə” uğurlu hücum əməliyyatını dayandırdı. Həm də əməliyyatları o zaman dayandırdı ki, ordumuz 100 nəfərə yaxın şəhid verib, düşmənin illər ərzində möhkəmləndirdiyi müdafiə xəttini yarıb, vacib yüksəklikləri azad etmişdi. Qalırdı qaçan düşməni qovmaq. Və belə bir məqamda İlham Əliyev orduya “dur!” əmri verdi. Yalnız bundan sonra mən İlham Əliyevi tənqid edib, yazmışdım ki, bir halda ki, müdafiə səddi yarılmış, pərən-pərən salınmış düşmənə qovan ordunu durdurdunuz, gərək bundan sonra “lazım gələrsə…” ilə başlayan bəyanatlar verməyəsiniz. Bundan sonra olanları da xatırlayırsınız. İlham Əliyevin işğalçılara qarşı əməliyyatı dayandırmasından sonra YAP bizə qarşı təhqirli aksiyalara start verdi. Düz bir həftə gündə bir neçə dəfə evlərimizin qarşısında aksiyalar keçirib, Qarabağı müxalifətdən istədilər…\nMəqsədimiz bu barədə geniş yazmaq deyil. Məqsədimiz o vaxt baş verənləri, o zaman hökumətin təbliğat maşınının xalqa sırıdığı yalanları 4 il sonra emosiyasız dəyərləndirməkdir.\n1. Əvvəla, son 4 il təsdiq etdi ki, İlham Əliyev Aprel döyüşlərində əks-hücumu dayandırmaqla torpaqlarımızı işğaldan azad etmək üçün çox əlverişli və nadir imkanı əldən verdi. İlham Əliyev xalqla bütövləşməkdən də, qalib ordudan da, Rusiyadan da qorxdu və o tarixi fürsət əldən verildi.\n2. Zaman sübut etdi ki, döyüşlər dayandırıldıqdan sonra ortaya atılmış “əməliyyatları durdurmaq taktiki addımdır, daha ciddi əməliyyatlar hələ qarşıdadır…” tipli açıqlamalar bizim elə o zaman da dediyimiz kimi, yalan idi, xalqı sakitləşdirmək üçün ortaya atılmışdı.\n3. Döyüşlərdən sonra İlham Əliyevin uzun müddət iddia etdiyi “Əsgərlərimizin Aprel döyüşlərindəki zəfərini biz də danışıqlar masasında diplomatik qələbəyə çevirəcəyik” vədi özünü doğrultmadı. Aprel döyüşlərindən sonra Azərbaycan tərəfi təəssüf ki, heç bir diplomatik uğur əldə edə bilmədi.\n4. Aradan 4 il keçdikdən sonra çox aydın şəkildə görünür ki, məhz orduya səriştəli komandanlıq edilmədiyindən, döyüşən hissəsərin koordinasiyası təmin olunmadığından Aprel döyüşlərində həddindən artıq çox itki vermişik. Əsgər və zabitlərimiz mərdliklə döyüşə atılıb, canlarını qurban vermək bahasına ermənilərin möhkəmləndirilmiş istehkamlarını ələ keçirtdilər və itkilər də buna görə çox oldu. Hәrçәnd, müasir müharibədə hücum edilən obyekt aviasiya, pilotsuz uçan aparatlar, artilleriya və müxtəlif təsirli hücum vasitələrilə tam sıradan çıxarıldıqdan sonra canlı ordu hərəkətə keçir. Azərbaycan xalqı son illərdə qardaş Türkiyə ordusunun Suriyada iki güclü terrorçu qruplaşmaya qarşı 2 fərqli əməliyyatını Türkiyə telekanalları vasitəsilə izləyib. 4 min nəfər İŞİD-çının məhv edildiyi, minlərlə yaşayış məntəqəsinin, Əl Bab şəhərinin azad edildiyi “Fərat Qalxanı” əməliyyatında cəmi 72 nəfər şəhid vermişdi. Bu günlərdə həyata keçirilən “Zeytun budağı” əməliyyatında isə Türkiyə ordusu cəmi 47 nəfər şəhid verib. Müqayisə bizim Aprel döyüşlərində nə qədər böyük itki verdiyimizi çox aydın nümayiş etdirir və çox dəhşətlidir. Biz bir Lələ Təpənin azad edilməsinə, 3 günlük döyüşlərdə 100 nəfərə yaxın itki verdiksə, Türkiyə ordusu 57 günlük əməliyyat nəticəsində bizim yarımız qədər – 47 nəfər şəhid verib, 100 min nəfərdən artıq adamın yaşadığı Afrin şəhərini və 300-ə qədər kənd, qəsəbə və yüksəkliyi YPG terrorçularından azad etdi. Bu qədər itkinin səbəbi Aprel döyüşlərində iştirak etmiş hərbi hissələrin hazırlıqsızlığı deyildi. Şəhid olanların xeyli hissəsi xüsusi təyinatlı zabitlərimiz idi. Onlar çox səriştəli idilər. Silah təchizatı baxımından da bizim ordunun problemi olmalı deyildi. Hökumət iddia edir ki, ordumuz çox yaxşı silahlanıb və Türkiyənin Suriyada istifadə etdiyi silahların analoqları bizim orduda da var. Ermənilərin İŞİD-çilәrdәn və YPG-lilərdən daha yaxşı döyüşdüyün iddia etmək də ciddi deyil. Deməli, itkilərin çox olmasının səbəbi əməlyyatın yaxşı planlaşdırılmaması və düzgün koordinasiya edilməməsi olub.\n5. Aprel döyüşlərinə qədər olan şəhidlərimizə, Qarabağ qazilərinə, şəhid ailələrinə hökumətin biganə münasibəti hamının bildiyi məsələdir. Ancaq Aprel döyüşlərindən sonra kövrək ümidlər yaranmışdı ki, hökumət səhvlərini anlayacaq, şəhid ailələrinə, qazilərə münasibət yaxşıya doğru dəyişəcək. Ötən 4 il ərzində bu gözləntilər də özünü doğrultmadı. İki il bundan öncə olduğu kimi, hazırda da şəhid ailələri və qazilərin problemləri hakimiyyətin diqqətində deyil.\n6. Aprel döyüşləri ordunun bir çox problemlərini də ortaya çıxartdı. Bu döyüşlərdən dərhal sonra peşəkar ordu yaratamağı, ordunu müasir və dəqiq silahlarla təchiz etməyi hakimiyyətə təklif etdik. Bu təkliflər də diqqətsiz qaldı.\n7. Aprel döyüşlərindən sonra hakimiyyət ordunu daha da gücləndirəcəyini, Ermənistan ordusu ilə aramızdakı fərqi daha da artıracağını vəd etmişdi. Ancaq biz ötən 2 ildə tamamilə başqa tendensiyalar müşahidə etdik. Azərbaycandakı rejimin himayəsinə sığındığı Rusiya Ermənistan ordusunu ciddi şəkildə silahlandırır. Həm də pulsuz, özünün ayırdığı kreditlərlə, üstәlik “İsgəndər” raketləri də daxil olmaqla, ən müasir silahlarla. Azərbaycana isə milyardlarla dollarlıq yararsız silah satır.\nBeləliklə, Aprel döyüşlərindən 4 il sonra tam təsdiq olur ki, İlham Əliyev hökuməti qəhrəman əsgər və zabitlərimizin fədakarlığından düzgün istifadə etməmiş, ordunu dəqiq və müasir silahlarla silahlandırmaq, silah təchizatı baxımından Rusiya asılılığından xilas etmək, tədricən peşəkar orduya keçmək, şəhid ailələri və qazilərə münasibəti dəyişmək, o döyüşlərdə əldə olunmuş hərbi uğuru diplomatik uğura çevirməkdə tam uğursuz olmuşdur. Allah, bütün şəhidlərimizə rəhmət eləsin!


21 yanvar 2016, 23:20\nDavosda Prezident İlham Əliyevin Pakistan İslam Respublikasının Baş naziri Məhəmməd Navaz Şərif ilə görüşü olub.\nPrezident İlham Əliyev bu görüşün ölkələrimiz arasındakı münasibətlərin müzakirəsi baxımından əhəmiyyətli olduğunu dedi. Azərbaycan ilə Pakistan arasında əməkdaşlığın səviyyəsindən məmnunluğunu ifadə edən dövlətimizin başçısı ölkələrimizin beynəlxalq təşkilatlarda bir-birinə verdiyi dəstəyi yüksək qiymətləndirdi. “Bizim üçün Pakistan dünyada ən yaxın müttəfiq ölkələrdəndir və biz tərəfdaşlığımızın daha da gücləndirilməsini istəyirik”, - deyən Prezident İlham Əliyev iqtisadi əlaqələrimizi də çox güclü olan siyasi əməkdaşlığın səviyyəsinə qaldırmağın vacibliyini vurğuladı, ölkələrimizin energetika, nəqliyyat, sərmayə qoyuluşu, təhlükəsizlik sahələrində əməkdaşlıq etməsinin əhəmiyyətini bildirdi.\nGörüşdə münaqişələrin həllində ölkələrimizin bir-birinə qarşılıqlı dəstəyinin böyük əhəmiyyətinin olduğu qeyd edildi. Dövlətimizin başçısı ölkəmizin Ermənistan-Azərbaycan, Dağlıq Qarabağ münaqişəsinin ərazi bütövlüyü prinsipi əsasında həllində Pakistanın ədalətli mövqeyini yüksək qiymətləndirdi.


"Saharanın gözü": Yer kürəsi necə Marsa çevrilir - FOTOLENT\n08:51 28.05.2021 (Yenilənib 06:05 28.05.2021)\nFransız astronavt Tomas Peskenin çəkdiyi fotolar bəlkə də bəlkə də itmiş mifik Atlantida məsələsinə bir aydınlıq gətirəcək.\nAstronavt Tomas Peske öz Twitter hesabında kosmosda çəkilən "Böyük Səhranın (Saharanın) gözü" fotolarını paylaşıb. Sosial şəbəkə istifadəçiləri qeyd ediblər ki, şəkillər Qırmızı planet - Marsın səthini xatırladır.\n"Saharanın gözü" və həmçinin Rişat strukturu adı ilə tanınan geoloji möcüzə Böyük Səhranın Mavritaniyaya aid hissəsində Uadan yaşayış məntəqəsinə yerləşir.\nHazırda Beynəlxalq Kosmik Stansiyada işləyən Tomas Peske Rişat strukturunun bir neçə fotosunu lentə alıb. Fotolarda üfüqə uzanan qırmızı-narıncı mənzərə izləyiciləri cəlb edib. Peske qeyd edir ki, onlar bu yerin üzərindən keçərkən, elə təəssürat yaranırdı ki, sanki Mars üzərindən uçurusan.\nEhtimal var ki, bu rayon mifoloji xalqın torpağı olub. 2018-ci ildə YouTube blogeri Cimmi Brayt bəyan edib ki, Atlantidanın ən çox ehtimal edilən mövcud yeri məhz Rişat strukturudur. Lakin bu nəzəriyyə sübuta yetirilməyib.\n© Photo : Twitter account of Thomas Pesquet\nAtronavt Tomas Peskenin fotosunda Qərbi Afrikada yerləşən "Saharanın gözü" geoloji formasiyasının mənzərəsi.\nAtronavt Tomas Peskenin Rişat strukturunun fotosu.\n© Photo : NASA/T. Pesquet\nAtronavt Tomas Peskenin fotosunda Qərbi Afrikada yerləşən "Saharanın gözü" geoloji formasiyasına mənzərə.\n© Photo : ESA/NASA–T. Pesquet\n© Photo : Instagram account of Thomas Pesquet\nAtronavt Tomas Peskenin fotosunda Qərbi Səhrada liman.\nAtronavt Tomas Peskenin fotosunda Böyük Səhranın mənzərəsi.\nAtronavt Tomas Peskenin fotosunda Səhranın mənzərəsi.\n15:18 22.06.2021 (Yenilənib 15:38 22.06.2021)\nTəhsil Nazirliyi bir il ərzində pandemiya səbəbindən tədris prosesində yaranan boşluqları aradan qaldırmaq üçün orta ümumtəhsil məktəblərində "Yay məktəb"ləri təşkil edib.\nİyunun 16-dan ödənişsiz və könüllü əsaslarla təşkil olunan "Yay məktəb"ləri 2 həftə müddətində davam edəcək. "Yay məktəbi"ndə ümumi təhsil müəssisələrinin I-X sinif şagirdləri iştirak edirlər. I-IV siniflərdə tədris həftədə 5 dəfə gündəlik 4 saat olmaqla, V-X siniflərdə isə həftədə 5 dəfə gündəlik 3-4 saat olmaqla təşkil olunur. I-IV siniflərdə məşğələlər tədris dili, riyaziyyat, xarici dil fənləri üzrə keçirilir. V-X siniflərdə isə tədris dili, riyaziyyat, xarici dil fənləri və ümumi təhsil müəssisəsinin rəhbərliyinin qərarı ilə digər 3 fənn üzrə məşğələlər təşkil olunur. "Yay məktəb" ləri iyunun 30-da başa çatır.\nOnu da qeyd edək ki, Təhsil Nazirliyi "Yay məktəbi"inin təşkil edilməsi ilə bağlı sorğu keçirib. Bu sorğuda iştirak edən respondentlərin 44%-i təşəbbüsə müsbət rəy bildirib. Hazırda Bakı Şəhəri üzrə Təhsil İdarəsinin tabeliyindəki 308 ümumi təhsil müəssisəsində "Yay məktəbi" keçirilir.\nSputnik Azərbaycan-n həmin məktəblərdən birində, Bakı şəhəri 49 №-li "İntellekt" məktəb-liseydə "Yay məktəb"inin necə təşkil edildiyini izləyib.\nŞagirdlər Bakıda 49 №li "İntellekt" məktəb-liseydə təşkil edilən "Yay məktəbi"ndə.\n"Yay məktəbi"nin iştirakçısı öz əl işini nümayiş etdirir.\nŞagirdlər Bakıda 49 №li "İntellekt" məktəb-liseydə təşkil edilən "Yay məktəbi"ndə oynayırlar.\nİşçilərini bu havada işlədənlər yüksək məbləğdə cərimələnəcəklər\n13:12 23.06.2021 (Yenilənib 13:19 23.06.2021)\nDövlət Əmək Müfəttişliyi Xidməti bu havada sərinləşdirici qurğular olmayan yerlərdə və açıq havada iş prosesinin ya dayandırılmalı, ya da fasilə verilməli olduğunu bildirib.\nBAKI, 23 iyun — Sputnik. Dövlət Əmək Müfəttişliyi Xidməti isti hava şərtləri ilə bağlı sahibkarlara xəbərdarlıq edib. Xidmətin şöbə müdiri Vüsal Məmmədov deyib ki, həddindən artıq isti havada işçilərini işlədən və bu barədə qanunvericiliyin tələblərini pozan işəgötürənləri cərimələr gözləyir.\nQeyd edək ki, bu günə gözlənilən hava şəraiti açıqlanıb. Milli Hidrometeorologiya Xidmətindən Sputnik Azərbaycan-a verilən məlumata görə, iyunun 23-də Bakıda və Abşeron yarımadasında hava şəraitinin günəşli keçəcəyi gözlənilir. Şimal-şərq küləyi əsəcək, gündüz cənub-şərq küləyi ilə əvəz olunacaq. Havanın temperaturu Abşeron yarımadasında gecə 20-24, gündüz 34-39, Bakıda gecə 22-24, gündüz 37-39 dərəcə isti olacaq. Atmosfer təzyiqi 758 mm civə sütunu, nisbi rütubət gecə 50-60, gündüz 35-40 faiz təşkil edəcək. Abşeron çimərliklərində şimal-şərq küləyi əsəcək, gündüz cənub-şərq küləyi ilə əvəz olunacaq. Dəniz suyunun temperaturu Sumqayıt, Novxanı, Pirşağı, Nardaran, Bilgəh, Zaqulbada 23-24, Türkan, Hövsan, Sahil, Şıxda 24-25 dərəcə isti olacaq.\nİyunun 23-də Azərbaycanın rayonlarında havanın əsasən yağmursuz keçəcəyi, lakin gündüz dağlıq ərazilərdə qısamüddətli lokal leysan xarakterli yağış yağacağı gözlənilir. Səhər bəzi dağlıq ərazilərdə duman olacaq, şərq küləyi əsəcək. Havanın temperaturu gecə 19-24, gündüz 36-41, dağlarda gecə 14-19, gündüz 26-31 dərəcə isti olacaq.\nDövlət Əmək Müfəttişliyi Xidməti açıq havada, yaxud sərinləşdirici qurğular olmayan yerdə işçiləri işlətməyə cəhd göstərən sahibkarlara xəbərdarlıq etmək məcburiyyətində qalıb.\nXidmətin şöbə müdiri Vüsal Məmmədov deyib ki, bu məsələdə Əmək Məcəlləsinin tələbləri konkretdir: "Temperatur 41 dərəcə və daha yuxarı olarsa, sərinləşdirici qurğular olmayan yerlərdə və açıq havada iş prosesi dayandırılmalıdır, yaxud fasilələr verilməlidir".\nXidmətin rəisi onu da əlavə edib ki, bu qaydaya əməl etməyən işəgötürənlər 500-1000 manat arasında cərimə oluna bilərlər.\nQeyd edək ki, ötən gün Ekologiya və Təbii Sərvətlər Nazirliyinin Milli Hidrometeorologiya Xidmətinin rəisi Umayra Tağıyeva Sputnik Azərbaycan-a açıqlamasında hava şəraiti ilə bağlı xəbərdarlıq edib. O bildirib ki, həftə ərzində ayrı-ayrı rayonlarda havanın maksimum temperaturunun 40 dərəcəyə yaxın, ayın 24-25-də isə ölkənin əsasən aran bölgələrində temperaturun 42-44 dərəcəyədək yüksəlməsi proqnozlaşdırılır.\nSutkalıq temperatur normadan xeyli yüksək olduğu üçün və anomal istilərlə əlaqədar açıq havada olanlar ehtiyatlı davranmalıdırlar. Xidmət rəisi deyib ki, onlara açıq havada kölgəli yerlərdə olmaları tövsiyə edilir: "Belə istilərdə günvurma və istivurma ehtimalı adətən yüksək olur", - deyə U.Tağıyeva bildirib.


“Neftçi” və “Sumqayıt” şanssızdır – səfərdə\nAvrokubokların bu gün keçiriləcək oyunlarının əmsalları açıqlanıb.\nApasport.az saytının məlumatına görə, bukmeker kontorları Azərbaycan təmsilçiləri “Neftçi” və “Sumqayıt”ın II təsnifat mərhələsində səfərdə keçirəcəkləri ilk matçların da favoritlərini müəyyənləşdirib.\nÇempionlar Liqasının “Olimpiakos” (Yunanıstan) – “Neftçi” görüşündə meydan sahibləri aşkar favoritdir. Bu gün Pireydə baş tutacaq matçda Ellada təmsilçisinin qələbəsi 1,13, “Neftçi”nin uğuru 17,00 əmsaldır. Qarşılaşmada heç-heçəyə 7,60 əmsal verilib.\nKonfrans Liqasında debüt edəcək “Sumqayıt” da “Çukariçki” ilə görüşdə şanssız hesab olunur. Serbiya klubunun qələbəsi 1,35, sumqayıtlıların qalib gəlməsi 8,20-dir. Matçdakı heç-heçə 4,70-ə bərabərdir.\nQeyd edək ki, “Sumqayıt”ın oyunu Bakı vaxtı ilə saat 22:00-da, “Neftçi”nin matçı 1 saat sonra başlayacaq.


Portal:Misir — Vikipediya\nXoş gəlmisiniz - مرحبا بكم في\nMisir portalı - بوابة مصر\nİsgəndəriyyə — Misirin Aralıq dənizi hövzəsində, Nil çayının deltasında yerləşən şəhərdir. 3,87 milyon əhalisi olan bu şəhər Qahirədən sonra Şimali Afrikada ikinci ən böyük şəhər sayılır. Arxeoloji qazıntıların nəticələrinə əsasən insanlar İsgəndəriyyə ərazisində artıq e.ə. 2700 və 2200-ci illər arasında məskunlaşmışlar. İkinci axın e.ə. 1000 ilə 800 arasında baş verir. Yunan şəhəri İsgəndəriyyənin təməli e.ə.331-ci ildə Makedoniyalı İsgəndər tərəfindən qoyulur. Ancaq onun özü bu şəhəri görə bilmir. İsgəndərin hücumları zamanı başqa dövlətlərdə (İran və Hindistan) bu adda şəhərlərin yaradılmasına baxmayaraq Misirdəki şəhər ən əzəmətlisi olmuşdur.\nMisir ehramları — Dünyanın yeddi möcüzəsindən biri.Misir ehramlar hər biri 20 ton ağırlığında olan qaya parçalarından tikilmişdir. Bu qaya parçalarının yonulduğu karxanalar isə ehramların yerləşdiyi ərazidən 200 km uzaqlıqda yerləşirdi. Onların necə daşınması haqda ağlabatmayan fərziyyələr irəli sürülüb. Ehram kimin şərəfinə tikilmişdisə, həmin fironun mumiyasının olduğu otağa günəş şüaları ildə iki dəfə – fironun doğum və taxtaçıxma günlərində düşür. Ehramların daxilində ultrasəs, radar, şüaötürmə cihazları işləmir. Məqaləni oxu...\nMisir inqilabı (2011) – ərəb ölkələrindəki ümumi antihökumət nümayişlərinin mühüm tərkib hissəsi. Nümayişlər və aksiyalar Qahirə, İsgəndəriyyə və bir sıra digər mühüm şəhərlərdə keçirilmişdir. Nümayişçilərin ən fəal olduğu yer Qahirənin mərkəzindəki Təhrir meydanı olmuşdur. Onlar Misiri 30 ildən artıq bir müddətdə idarə edən Məhəmməd Hüsnü Mübarəkin hakimiyyətdən getməsini və ciddi konstitusiya islahatlarının keçirilməsini tələb etmişlər. 17 günlük etiraz nümayişlərindən və qarşıdurmalardan sonra Hüsnü Mübarək istefa verdi, konstitutsiyanın fəaliyyəti dayandırıldı, parlament buraxıldı. Hakimiyyət Ali Hərbi Şuraya keçdi. Məqaləni oxu...\nƏnvər Sədat (ərəb. محمد أنورالسادات;;Mit-Əbul-Qum, Misir sultanlığı - Qahirə, Misir) — Misir hərbi və dövlət xadimi, Misirin 3-cü prezidenti (1970-1981), marşal (1973). Nobel Sülh mükafatı laureatı (1978). 1978-ci ildə İsraillə Kemp-Devid sülh müqaviləsini imzalamış və ərəb dünyasında kəskin etirazlarla qarşılanmışdır. Məqaləni oxu...\nCirci Zeydan (ərəb. جرجي زيدان) - ərəb yazıçısı və tarixçisi, maarifçisi və publisisti. Ərəb ədəbiyyatında tarixi roman janrının yaranıb geniş yayılması birinci növbədə onun adı ilə bağlıdır. Onun romanları hələ müəllifin sağlığında fars, türk, Azərbaycan, hind, urdu və bəzi Avropa dillərinə tərcümə olunmuşdur. Circi Zeydanın ərəb ədəbiyyatının və elminin inkişafındakı xidmətləri, istər ərəb alimləri, istərsə də Qərbi Avropa və rus şərqşünasları tərəfindən yüksək qiymətləndirilmişdir. Ərəb alimlərindən Məhəmməd Hüseyn Heykəl, Abbas Mahmud əl-Aqqad, Mutran Xəlil Mutran, Əbdüləziz əl-Bəşəri, Yusif Həcm və başqaları Circi Zeydana elmi məqalələr və məruzələr həsr etmiş, onun yaradıcılığını yüksək qiymətləndirmişlər. Məqaləni oxu...\nIV və VI əsrlərdə Misirdə Xristianlıq əsas din olmuşdur.\nQədim Misirlilər 1400-dən çox Allah və İlahələrə ibadət edirdilər..\nDünyanın ən qədim paltarı Misirdə tapılmışdır və onun 5000 yaşı olduğu güman edilir.\nMisir pramidalarının tikilməsində 20 mindən çox fəhlə həlak olmuşdu.\nSudanda Misirdən daha çox piramida var.\nAzadlıq Heykəli Misir üçün nəzərdə tutulmuşdur.\nMisirin son fironu Kleopatra misirli yox, yunan idi.\nMisir Piramidaları ödənişli işçilər tərəfindən inşa edilmişdir, qullar tərəfindən yox. Bu sadəcə, yunan tarixçisi Herodotun əfsanəsi idi.\nİtmiş Misir şəhəri Heraklion 1200 il sonra sular altından tapılmışdır.\n"İslam Həmrəyliyi Oyunları"nda indiyədək ən çox medal qazanmış ölkə Misirdir.\nQədim Misir mifologiyasına görə qoruyucu tanrı (başı insan, bədəni şir). Gizədə Qədim Misir dövründə qurulmuş sfinks heykəli. Nilin qərb sahilində, Gizə yaylasında yerləşir. Ehtimala görə, Qədim Padşahlıq dövründə (təqribən e.ə. 1575-1465-ci illər) qurulmuşdur. Nəhəng və monolit qayadan yonulmuş uzanmış, insan başlı şir formasında heykəlin uzunluğu 73 m, hündürlüyü 20 metrdir.Heykəlin üzü Nil çayına, gündoğana baxır. Qədim Şərqdə şir günəş ilahisi kimi tərənnüm edilirdi. Qədimdən fironlar şikarını parçalayan aslan kimi təsvir edilirdilər. Məqaləni oxu...\nCamal Əbdül Nasir (ərəb. جمال عبد الناصر حسين;;İsgəndəriyyə, Misir Krallığı - Qahirə, Birləşmiş Ərəb Respublikası) — Əbdül Nasir 1918-ci il 15 yanvarda Misirin İsgəndəriyyə şəhərində kiçik poçt məmurunun ailəsində anadan olub. Onun uşaqlığı İskəndəriyyədə keçmiş, orta məktəbi isə Qahirədə bitirmişdir. Ağlına, bacarığına görə yaşıdlarından seçilən Camal çox erkən yaşlarından ətrafında baş verənlərin, həmin dövrdə hökm sürən ingilis ağalığının, xalqının aşağılandığının fərqində idi. Və bütün bunlarla barışa bilmirdi. Məhz bunların nəticəsi idi ki, yeniyetməlik vaxtlarından heç nədən qorxmadan siyasi aksiyalara qoşulmağa başladı. İlk dəfə antibritaniya nümayişində iştirak edəndə onun cəmi 12 yaşı var idi. Amma illər irəlilədikcə anladı ki, ürəyindəki amalları həyata keçirmək üçün daha optimal yollardan istifadə etməlidir. Məqaləni oxu...\nLeyla Murad (ərəb. ليلى مراد 17 fevral 1918 - 21 noyabr 1995) — Misirli müğənni və aktrisa və dövrünün ərəb dünyasının ən görkəmli super ulduzlarından biri idi. Lillian Zaki Mourad Mordeçay, Qahirədəki Əl Daher rayonunda bir yəhudi ailəsində anadan olmuş, sonradan adını səhnə adı olaraq Leyla Murad olaraq dəyişdirmişdir. Leyla Murad üç dəfə evlənmişdi Məqaləni oxu...\nMisir hərbi nazirləri\nMisir Silahlı Qüvvələri\nLiviya İsrail İslam\nMisir Vikixəbərdə Misir Vikisitatda Misir Vikikitabda Misir Vikimənbədə Misir Vikilüğətdə Misir Vikiversitetdə Misir Vikianbarda\nMənbə — "https://az.wikipedia.org/w/index.php?title=Portal:Misir&oldid=5189832"\nBu səhifə sonuncu dəfə 20 iyun 2020 14:57 tarixində redaktə edilib.


Belluçinin 1991-ci ildəki nadir — FOTOLARI - Medianews\nNəşr edilib: 2015/08/31 16:46 Rubrika: Magazin Baxış sayı: 1258 Müəllif: Turan\nMonika Beluççi İtalyan filmlərindən başqa, fransız filmlərində də rollar alıb. Bunların arasında “Mənzil”, “Doberman” və “Qurd qardaşlığı” filmlərini göstərmək olar.\n1999-cu ildə Monika Belluççi və Vensan Kassel evləniblər. Onların tanışlığı isə 1996-cı ilə təsadüf edir. O zaman Beluççi və Kassel “Mənzilcik” (L appartement) filmində çəkiliblər. Evlilikdən 3 il sonra isə onlar “Geridönməzlik” (Irreversible) filmində tərəf müqabili olublar. 2004-cü ildə cütlüyün Deva, 2010-cu ildə isə Leoni adlı qızları doğulub. Cütlük 2013-cü ilin avqustunda boşanıb.\nMəşhur ulduzun 1991-ci ilə aid nadir fotolarını təqdim edirik:\nMəşhur markanın sahibəsi ərə getdi – fotolar\nGöygölü zibilli gölə çevirməyimiz üçün bir həftə\nİranın “qızıl gəncliyi”nin yeni fotoları


“Azərbaycanlı partizanlar Avropa müqavimət hərəkatında: yeni faktlar və sənədlər”adlı seminar keçirilib\nAMEA Fəlsəfə və Sosiologiya İnstitutun elmi işçisi, f.ü.f.d., sosioloq və tədqiqatçı İlham Abbasov “Azərbaycanlı partizanlar Avropa müqavimət hərəkatında: yeni faktlar və sənədlər”adlı seminar keçirib.\nİtaliyada ilk sovet partizanları - azərbaycanlı qardaşlar. Yeganə İtaliya hərbi təqaudçüsü. Yugoslaviyada 8000 sovet partizanlarından yeganə Sovet İttifaqı Qəhramanı. “Qafqazlı Piotto” və “Moskvalı Mikayıl”. Pyaçensada iki mərmər obelisk. Mixail Ulyanov və Mixail Kasumov - itirilmiş məzarlar. Azərbaycanlılar Yuqoslaviya partizanları aralarında 1943 cü il. 1945-2020-ci il qəhramanları.\nİkinci Dünya Müharibəsində azərbaycanlıların Avropa müqavimət hərəkatında iştirakı hələ də olduqca aktualdır. İlham Abbasovun uzun illər həyata keçirdiyi tədqiqatın göstərdiyi kimi, İtaliyadakı ilk sovet partizanları 27 sentyabr 1943-cü ildə Neapol (Napoli) yaxınlığında Santa Maria Kapua Vetere bölgəsində həlak olmuş azərbaycanlı iki qardaş olub. İtalyanlar onların adlarını təhrif olunmuş Taşibayo və Naşibayo Mikay kimi xatırlayırlar. Bu qardaşların taleyi və qəhrəmanlığı Azərbaycan tarixşünaslığında hələ də aydınlaşmamış “ağ ləkədir”.\n1975-ci ilə qədər Mussolinini həbs edənlər arasında olmuş azərbaycanlı Vilayət Hüseynovu (İlya) italyanların ukraynalı hesab edirdilər, belə ki, səhvən onun doğulduğu şəhər Kirovoqrad kimi qeyd edilmişdi. Arxiv sənədləri onun 1944-cü il dekabrın 30-da, Ducenin həbsindən 4 ay əvvəl vəfat etdiyini əminliklə söyləməyə imkan verir. Ona və başqa bir partizana – İsmayıl İbrahimova komandanlığın əmri ilə mərmər obelisk qoyulmuşdur. Onların komandiyi Hilal Cavadov sağ-salamat qayıtmış və bu məlumatların hifz olunmasında rol oynamışdır.\nMehdi Hüseynzadə Yuqoslaviyada vuruşan 8000 Sovet partizanı arasında yeganə Sovet İttifaqı qəhrəmanı idi. Həmçinin, o yeganə Sovet partizanı olub ki, onun ölümü ilə bağlı Sloveniyanın partizan qəzetində nekroloq çap olunmuşdu və arxiv sənədlərinə əsasən 9-cu korpusun ştabından baş qərargaha təklif olunmuşdu ki, ona Yuqoslaviyanın Milli qəhrəmanı adı verilsin.\nİtaliyada döyüşmüş 6000 Sovet partizanlarından yalnız biri - Məmməd Bağırov İtaliyanın hərbi təqaüdçüsü idi. O, həmçinin Pestoya şəhərinin fəxri vətəndaşı idi.\n1945-ci il 7 fevral tarixində Udine şəhərində yerləşən həbsxanaya ordakı partizanları azad etmək məqsədilə hücum olunub, hücumu həyata keçirən 21 nəfərdən üçün Sovet İttifaqından olub. Onlar Qafqazlı Pietto, Moskvalı Mixail və Xarkovlu Vittorio Litovko. Bütün sənədlərdə Qafqazlı Pietto kimi qeyd olunan əslində naxçıvanlı Əli Babayev idi. O, Çapayev adlı batalyonun komandiyi idi. Moskvalı Mixailin güman olunan adı şəmkirli Oruc Əliyevdir. Əli Babayev gümüş medala layiq olduğuna dair arxiv sənədi təqdim edildi.\nYuqoslaviyanın 9-cu korpusunda vuruşan azərbaycanlılar rota və tağım komandiri vəzifəsində vuruşublar. Beləliklə, hərbi sənədlərdə Mixail Ulyanov kimi təqdim olunan Şamil Hüryanov Voysko qəsəbəsinin qəbristanlığında basdırılmışdır. Məzarın dəqiq yeri hazırda itirilib. Mixail Kasumov isə əslində Məmməd Qasımov olub. Tağım komandiri məhz o idi. Jiri qəsəbəsi uğrunda döyüşlərdə qəhrəmancasına həlak olub. Jiridə hal-hazırda memorial abidə ucaldılıb və qeyd olunub ki, üç naməlum Sovet partizanı burda basdırılıb. Arxiv sənədləri Qasımovun məhz orda basdırıldığını sübut edir, lakin göstərilən yerdə bu qeyd olunmamışdır.\nHəmyerlilərimiz Yuqoslaviyada vuruşan ilk Sovet partizanları arasında idilər.\nHəmçinin qeyd edək ki, Əhmədiyyə Cəbrayılovun oğlu Mikayıl Qarabağda 1990-cı ildə erməni separatçıları ilə döyüşlərdə həlak olub. Məmməd Bağırovun nəvəsi - -Murad Əfəndi 44 günlük Qarabağ savaşının qəhrəmanı olaraq bir neçə orden və medulla təltif olunmuşdur. İki Qarabağ müharibəsi, habelə 2016-cı il aprel döyüşlərində ən azı beş şəhid Mixaylo ləqəbini daşımışlar. Onlarda ikisi Milli qəhrəman adına layiq görülmüşlər, onlardan biri Mehdi Abbasov, digəri Tofiq Hüseynovdur.


İlham Əliyev: Danışıqların formatı dəyişdirilə bilməz\nGünAz TV: Avropa İttifaqı Komissiyasının rəhbərliyi və bir sıra komissarlarının Ermənistan-Azərbaycan Dağlıq Qarabağ münaqişəsinin beynəlxalq hüquq əsasında həll edilməsi, mövcud status-kvonun qeyri-dayanıqlı olması, danışıqların mövcud format əsasında davam etdirilməsi və danışıqlara qeyd-şərt qoyulmasının qəbuledilməzliyi barədə ictimai açıqlamalarının məmnunluq doğurur və Azərbaycan bunu dəstəkləyir.\nBunu prezident İlham Əliyev martın 6-da Avropa İttifaqının Cənubi Qafqaz və Gürcüstan böhranı üzrə xüsusi nümayəndəsi Toivo Klaarın rəhbərlik etdiyi nümayəndə heyətini qəbul edən zaman deyib.\nDövlətimizin başçısı qeyd edib ki, Ermənistan-Azərbaycan Dağlıq Qarabağ münaqişəsi beynəlxalq hüququn norma və prinsipləri əsasında, BMT Təhlükəsizlik Şurasının müvafiq qətnamələrinə uyğun olaraq Azərbaycanın ərazi bütövlüyü çərçivəsində həll edilməlidir və danışıqların formatı dəyişdirilə bilməz.\nAzərbaycanın münaqişənin tezliklə ədalətli həllində ən maraqlı tərəf olduğunu deyən Prezident İlham Əliyev işğal olunmuş ərazilərin azad edilməsinin danışıqlar prosesinin həmişə vacib komponenti olduğunu vurğulayıb.\nDövlətimizin başçısı Ermənistan tərəfindən verilən ziddiyyətli rəsmi açıqlamaların qəbuledilməz olduğunu və danışıqlar prosesinə əngəl yaratdığını qeyd edərək beynəlxalq ictimaiyyətin bunu ciddi şəkildə nəzərə almasının və Ermənistana ünvanlı bəyanatların çatdırılmasının vacibliyini qeyd edib. Oxu.az\nAzərbaycan Avropa İttifaqı prezident İlham Əliyev Dağlıq Qarabağ BMT


Xəbərlərin siyahısı: May 2020 illər » YeniSumqayit.az - Sumqayıt xəbərləri, maraqlı xəbərlər, yeniliklər vs...\nQənaətcil, komfortlu, perspektivli taksi xidməti olan “Uğur Taksi” sizə rahat və etibarlı bir şəkildə xidmət göstərir. Komfortlu maşınlarla xidmət göstərən və münasib qiymətlər təklif edən “Uğur Taksi” rahatlığınızın keşiyində olmaqdan əlavə, həmçinin də yol məsrəflərinizin daha ucuz olmasına\nATEF Şirkətlər Qrupu 4 yeni vakansiya üzrə işçilərin qəbulunu elan edir! İş yeri: Bakı şəhəri, Suraxanı rayonu, Əmircan qəsəbəsində yerləşir. Müraciət etmək üçün CV-lərinizi [email protected] ünvanına göndərə bilərsiniz. CV göndərən zaman vəzifənin adını mövzu bölməsində göstərməyiniz lazımdır. Direktor\nPROES MMC Bakı Mühəndislik Universitetinin tələbələri üçün ödənişli təcrübə proqramı elan edir. Təcrübəyə alınma zamanı namizədlər İQ testinə əsasən yoxlanılacaq. Bu mərhələ əsas mərhələ hesab olunur. Digər mərhələdə müsahibə ediləcək namizədlərin intizamlı olmağı və insani keyfiyyətləri nəzərə\nBu gün Prezident İlham Əliyev Əbülfəs Qarayevin vəzifəsindən azad edilməsi ilə bağlı sərəncam imzalayıb. "Yenisumqayit.az" xəbər verir ki, sərəncama görə, Əbülfəs Mürsəl oğlu Qarayev Azərbaycan Respublikasının Mədəniyyət naziri vəzifəsindən azad edilib.\nHörmətli müştərilərimiz, 19 May tarixindən etibarən Sumqayıt şəhərində fəaliyyətə başlayan növbəti filialımız ilə xidmətinizdəyik. Qeyd edək ki, açılışa özəl hazırlanan xüsusi endirim və hədiyyə kampaniyalarımız 24 May tarixinədək davam edəcəkdir. Ünvan: Sumqayıt şəhəri, Koroğlu pr., məhəllə 41 A\nDövlət Turizm Agentliyi xüsusi karantin rejimi ilə əlaqədar tətbiq edilən bəzi məhdudiyyətlərin aradan qaldırılması, Ramazan bayramı, Respublika Günü və Uşaqların Beynəlxalq Müdafiəsi Günü münasibətilə daxili turizmin inkişafına dəstək məqsədilə mayın 19-dan iyunun 2-dək tabeliyində olan bir neçə\nCelt Colleges Sumqayıt filialına ingilis dili müəllimi vəzifəsinə vakansiya elan olunur! İş barədə məlumat: • Müxtəlif yaş qruplarına tədris mərkəzimizdə ingilis dilinin tədrisi • Dərslərin mərkəzimiz tərəfindən hazırlanmış proqram üzrə tədrisi • Danışıq dərslərinin aparma bacariğı • Bütün\n1966-cı il iyulun 1-də istifadəyə verilən Mehdi Hüseynzadə adına Sumqayıt şəhər stadionu bir çox beynəlxalq oyunlara şahidlik edib. Ötən müddət ərzində stadionda bir sıra təmir işləri aparılsa da son illərdə arenanı istənilən səviyyəyə gətirmək mümkün olmayıb. Əsaslı təmirə ehtiyac duyan arena


Əsərləri - Məqalələri - Müstəqilliyimizi istəyiriksə... - Muxtariyyətə layiqik\nBunun səbəbi nədir? Bu degilmidir ki, bizim camaat öz milli oşlərini özgə əlinə verməyi istəmir, baxın görək az vaxtadək camaatımız hökümət məktəblərinə nə nəzər ilə baxırdı. Uşaqlarını etbar edib, oraya göndərmirdi. Camaatımızın cəmi meyli öz milli idarəmizə və öz adamlarımızadır. Bu dəlil istəməz. İmdiyədək mədəni olmamağımıza səbəb Rusiyanın mərkəziyyət üzrə yapılmış idarəsi idi. Oradan bir qədər rus göndərirdilər gəlib, adət və qaydasından, dil və dinindən xəbərdar olmadığı bir milləti idarə eləyirdi. Asırdı, kəsirdi, vergi yığırdı, bolluca da rüşvət alıb, otururdu yürində. Camaatımız da bu çinovniklərə əsla etibar eləməyib öz qədimliyində qalırdı. Çinovniklər öhdələrinə götürdükləri təzə işləri qəbul etmək istəmirdi. Amma hərgah vaxtında bizim muxtariyyətimiz olsaydı, hər işin başında öz adamlarımız dursaydı, camaatımızın etbarını qazanıb xeyirli işlər görərdilər.


Terrorçu fikirlərin yayılmasının əsas səbəblərindən biri – Şeyx Süleyman ər-Ruheyli (VİDEO) | Sələf Xəbər\nTerrorçu fikirlərin yayılmasının əsas səbəblərindən biri – Şeyx Süleyman ər-Ruheyli (VİDEO)\n1. 578 dəfə baxılıb\n📥Yüklə (9.0 mb)\nTəkfirdə həddini aşmağın və terrorçuluğun yayılmasının səbəbləri vardır. Həbs olunan terrorçular üzərində aparılan araşdırmalar və təcrübələr nəticəsində qəti olaraq bunun beş səbəbinin olduğunu söyləmək olar….\nSəbəblərdən biri qəlbi cəmiyyətə qarşı zülmətlə dolduran kitabları oxumaqdır. Belə kitablar təkfirdə həddi aşmağı din və tövhid etiqadı kimi təqdim edir. Bu fikirlərə gözəl libas geyindirir.\nBelə kitabların bəzisi təkfir düşüncələrini ehtiva edən kitablardır. Məsələn, Əbul Əla əl-Movdudi və Seyyid Qutbun kitabları kimi. Bu kitablar cəmiyyətə qara baxışlarla baxmağı, müsəlman cəmiyyətlərin mürtəd olduğunu, məscidlərə gedib namaz qılmağın insana heç bir fayda vermədiyini təlqin edir.\nBəzi kitablar isə məhz bu mövzuda təlif edilmişdir. Misal olaraq Əbu Muhəmməd əl-Məqdisinin kitablarını söyləmək olar.\nMən onun kitablarını oxuyub araşdırmış və iradlarımı bildirmişəm. Belə kitabları oxumaq qəlbi qaraldır və insanı bu azğınlığa sürükləyir.


Kəmaləddin Qafarovdan revanş – Böyük biznesdən böyük siyasətə doğru… - AzToday\nby Aztoday Xəbər Portalı 23 May, 2017 [02:00]\n23 May, 2017 [02:00]\nMilli Məclisin ən gənc deputatlarından olan Kəmaləddin Qafarov barəsində Qlobal.az ilginc məlumat əldə edib. Məlumatda iddia olunur ki, ölkənin ən böyük dərman monopolistlərindən biri olan Kəmaləddin Qafarovun yaxın zamanlarda deputatlıq fəaliyyətinə xitam verilə bilər. Buna səbəb isə gənc deputatın Səhiyyə nazirinin müavini vəzifəsinə təyin olunmaq ehtimalıdır.\nBu ehtimalı gücləndirən əsas amillərdən biri, il yarım deputatlıq fəaliyyəti boyu Milli Məclisin trubunasından heç bir söz danışmayan, hər hansısa təşəbbüs və təklif irəli sürməyən deputatın son zamanlar mediada aktivləşməsidir. Diqqət çəkən məqamlardan biri isə Kəmaləddin Qafarovun mediada seçicilərinin sosial durumundan, daha çox məlumatlı olduğu ölkə səhiyyəsinin real vəziyyətindən yox, Respublika Prezidenti, Silahlı Qüvvələrin Ali Baş Komandanı İlham Əliyev cənablarının birbaşa məşğul olduğu müharibə mövzusu ilə gündəmə gəlməsidir. Bildirək ki, Kəmaləddin Qafarovun sözügedən mövzu ilə bağlı müsahibəsi həm də facebookda ödənişli əsaslarla sosial şəbəkə istifadəçilərinə təqdim edilir. Bir media orqanının yalnız Kəmaləddin Qafarovla bağlı olan xəbərləri pul xərcləyərək ödənişli əsaslarla milyonlarla istifadəçisi olan şəbəkəyə təqdim etməyinin arxasında əlbəttə ki, böyük məqsədlər dayanır. Güman olunur ki, gənc deputat bununla ölkənin ali rəhbərliyinə siyasi potensialının daha böyük olduğunu nümayiş etdirir.\nQeyd edək ki, Kəmaləddin Qafarov deputat olmaqla yanaşı, həm də Milli Onkologiya Mərkəzinin direktor müavinidir. Məhz buna görə də onun səhiyyə sisteminin idarəetməsində böyük təcrübəsinin olduğu deyilir. Bundan əlavə onun ölkəyə dərman preparatları və tibbi ləvazimatlar idxal edən nəhəng şirkətinin olduğu da müntəzəm olaraq mediada tirajlanır. Kəmaləddin Qafarov barəsində səslənən digər xəbərdə isə ötən il Milli Onkologiya Mərkəzinə dərman və sarğı ləvazimatlarının alınması üçün keçirilən 10.499.998 manatlıq tenderin ona yaxın olan şirkət tərəfindən udulması iddia olunur.\nXatırladaq ki, Kəmaləddin Qafarov 1976-cı ildə Naxçıvan şəhərində anadan olub. Azərbaycan Dövlət İqtisad Universitetinin “Maliyyə və kredit” fakültəsinin məzunudur. Azərbaycan Milli Onkologiya Mərkəzinin baş direktorunun müavinidir. 2015-ci ildə 9 saylı Binəqədi ikinci seçki dairə komissiyasından V çağırış Azərbaycan Respublikası Milli Məclisinə üzv seçilib. Milli Məclis Səhiyyə Komitəsinin üzvüdür. Rus və türk dillərini bilir.\nOnu da qeyd edək ki, Kəmaləddin Qafarovun vətənpərvər ruha malik və milli dövlətçiliyi sevən şəxs olduğu deyilir.\nHakimiyyət Rusiyaya qarşı hərəkətə keçdi – sərt cavab


"Jazz Dünyası" - Nömrənin mövzusu - Festivalının Qonaqları - Maykl Şifel\nBerlin divarı dağıdıldıqdan sonra orada cazın inkişaf etməsindən ilham alan Maykl Şifel buna qoşulmaq arzusu ilə 1990-cı illərin əvvəllərində Berlinə tanınmış İncəsənət Universitetində təhsil almaq üçün gəlmişdir. Həmin vaxtdan bəri o, öz ölkəsində və ondan kənarda tamaşaçılarını axırıncı on ildə albomlar şəklində çıxan həddindən artıq müxtəlif solo və qrup layihələri ilə sevindirmişdir.\nBu günə qədər Maykl üç solo albom buraxmışdır. Onun birinci işi, “Invisible Loop” (1997) dekadanın ən çox ümidverici debüt albomlarından biri kimi qəbul edilmişdir; onun ikinci albomu “I Don’t Belong” (2001) isə daha çox insanın özünü dərk etməsindən bəhs edir və bu albom tənqidçilərin rəğbəti ilə qarşılaşıb.\nMayklın ən son albomu olan “ Don’t Touch My Animals” 2006-cı ilin sentyabrında işıq üzü görmüşdür. Albomda böyük şəhər və qitələr arasındakı həyat və məhəbbətə aid mahnılar yer alıb. Müxtəlif yönümlü bütün solo layihələrində Maykl özünün virtuoz səsini təkrarlanan elektron musiqi ilə birləşdirir.\nÖzünün bəstələdiyi və sözlərini yazdığı mahnıları ilə vokalın və elektron musiqinin dinamik vəhdəti qeyri-adi yollarla ehtirası, sevinci və fərqliliyi ifadə edir. Özünün solo çıxışlarına əlavə olaraq Maykl bir çox başqa musiqiçilərlə geniş çeşiddə layihələrlə əməkdaşlıq edir.\nHansı janrda ifa etməsindən asılı olmayaraq- istər “JazzIndeed”lə fank və ya pop, istər “Thaerichen’s Tentett”lə klassik musiqi, istər “David Friedman”la müasir caz olsun və istərsə də Alman-Bolqar kvinteti olan “ Batoru” ilə Balkan ritmləri olsun- bunların hamısında Mayklın müxtəlif yönümlü səsi hər dəfə tamaşaçılar və tənqidçilər tərəfindən rəğbətlə qarşılanır. 2001- ci ildə Maykl Vaymarda Franz Liszt Konservatoriyasına Vokal Jazz üzrə Professor kimi qoşuldu və beləliklə də o, Almaniyada ən gənc musiqi professoru sayıldı. Avropa boyu çoxlu sayda festivallarda çıxışlara və ustad dərslərinə əlavə olaraq o, həmçinin Birləşmiş Ştatların Höte İnstitutunda, Afrikada, Asiyada dəvətli musiqiçi kimi çıxışlar etmişdir.


Rusen.Org | Ankara TürkiyeTürk xalqı seçdiyi idarəetməyə qanı bahasına sahib çıxdı | Rusen.Org | Ankara Türkiye\nAVRASYA, GÖRÜŞ, İÇ POLİTİKA, Makaleler\nTürk xalqı seçdiyi idarəetməyə qanı bahasına sahib çıxdı\n23 Temmuz 2016, 14:42\nSALİH YILMAZ: “TÜRKİYƏDƏ BÜTÜN MÜXALİFƏT ÇEVRİLİŞ CƏHDİNİN ƏLEYHİNƏ OLDU”\n-Türkiyədə hərbi çevrilişin qarşısı xalqın küçələrə çıxıb tank və döyüş helikopterlərinə qarşı birləşməsiylə alındı. Bu mücadilədə üsyançılar 200 adamı şəhid etdi. Sızcə, bu vəziyyəti yaradan şərtlər nə oldu?\n– Bunu anlamaq üçün əvvəlki illərə dönmək lazımdır. 2002-ci ildə Türkiyədə keçirilən demokratik seçkilərin nəticəsində hakimiyyətə gələn Ədalət və İnkişaf Partiyası əvvəlcə Avropa Birliyi və ABŞ ilə sıx əlaqələr quraraq önəmli islahatlar həyata keçirdi. Hətta Avropa Birliyinə üzvlük prosesində də qanunlarda dəyişiklik etdi və bu proses həyata keçirilərkən bütün fikir kəsimlərini özündə təcəssüm etdirirdi. Amma gedişatda AKP-dən narazı olan Bayloz, Ergenekon və başqa hərbi qrupların çevriliş hazırlıqları etmələri ilə bağlı dəlillər ortaya çıxdı. Elə bu vaxt özü Amerikada yaşayan və dünyanın bir çox ölkələrində təhsil müəssisələri olan Fətullah Gülən tərəfdarları AKP-nin içində yer alaraq ona dəstək verdilər.\nTəhsilli və yetişmiş bir işçi anbarı olan FETO təşkilatı əsgərlərin Balyoz, Ergenekon və digər cəhdlərini da bəhanə edərək bütün müxalifləri aradan çıxardaraq təhlükəsizlik, ordu, hüquqi, təhsil kimi önəmli sahələrə öz tərəfdarlarını yerləşdirdi. Bu təşkilat daha çox İslam dünyagörüşünü müdafiə edir və daha çox ABŞ, İsrail kimi ölkələrlə işbirliyinin tərəfdarıdır. Türkiyə 2002-2010-cu illər arasında rəsmən Fətullah Gülən Təşkilatını bütün dövlət orqanlarına yerləşdirdiyi dönəmi yaşadı. 2010-cu ildən etibarən AKP-ni də ələ keçirərək güya özü-özlüyündə bir xəlifəlik qurmağı hədəf etmişdi. Lakin Ərdoğan onlarla əlaqələri kəsdi. Bu dindar qurum AKP-nin onların sayəsində gücləndiyini iddia edərək Ərdoğan və ətrafını represiyalara məruz qoymaqla təhdid etdilər. 2011-ci ilin 17-25 dekabırında çevriliş etməyə çalışsalar da, bacarmadılar.\nƏrdoğan isə onları hər yerdə vəzifələrini əllərindən aldı və iqtisadi güclərini yox etməyə çalışdı. Amma bu adamlar dövlət içərisində o qədər güc əldə etmişdilər və özlərini də o dərəcədə gizlədirdilər ki, bunların kim olduqlarını müəyyən etmək çətin idi. Bundan başqa ABŞ-da yaşayan liderlərindən aldıqları əmrlərlə rəsmən Türkiyənin əlehinə olan bütün ölkə və insanlarla işbirliyi qururdular. Bu örgütün fəaliyyəti həm Orta Asiyada, həm də Rusiyada çox-çox əvvəllərdən qadağan edilmiş və məktəblərinə də əl qoyulmuşdu. FETO terror təşkilatının üzvlərinin hüquq, polis və digər qurumlarda önəmli tərəfdarlarını işdən qovdular. Builki toplantıda isə müəyyən edilən bütün Fətullah Gülən təşkilatının üzvlərinin ordudan atılması planlaşdırılırdı.\n– Maraqlıdır, dövlət FETO terror təşkilatının gizli tərəfdarlarını necə müəyyən edə bilmişdi və proseslər sonrakı mərhələdə necə davam edirdi?\n– 2010-cu ildə dövlətin öz məmurlarını müəyyən etmək üçün keçirdiyi Dövlət qulluğuna qəbul imtahanının suallarının oğurlandığını və bəzi adamların nahaq yerə məmur olduqları ortaya çıxdı. Bu sualların oğurlanması ilə bağlı aparılan araşdırmalarda Gülən təşkilatı üzvlərinin sualları oğurlayaraq öz tərəfdarlarını necə deyərlər, məmur etdikləri bəlli olur. Prokurorların apardıqları araşdırmalarda ordu içərisində çalışan komandirlərin həyat yoldaşları, uşaqları və qohumlarının bu suallar sayəsində məmur olduqları təsbit edildi.\nBeləcə, özlərini çox yaxşı gizləyən ordudakı Fətullah Gülən terror təşkilatına dəstək verən komandirlər da müəyyən edilmişdi. Bu komandirlər bu il avqustun 1-də keçiriləcək toplantıda tutduqları vəzifədən uzaqlaşdırılacaqlarını anladılar. Hətta bu adamların həyat yoldaşları və uşaqlarının da imtahan suallarını oğurlayaraq məmur olduqları üçün həbs ediləcəklərini anlamışdılar. Bu vəziyyətdə olan komandirlərin sayı 580 nəfər idi. Bundan başqa son dönəmdə Türkiyənin İsrail və Rusiya ilə əlaqələrinin normallaşdırılmasına həm Avropa Birliyi, həm də NATO dəstək verməmişdi.\nABŞ yetkililəri AKP hakimiyyətini sanki düşmən kimi görürdülər. Bundan başqa ABŞ-ın Suriyada dəstəklədiyi separatçı Kürd PYD-nin Türkiyə tərəfindən terror təşkilatı elan edilərək, həm də ona təpki göstərməsi də ABŞ-ı məmnun etmirdi. ABŞ ilə Türkiyənin mövqeyi İraq və Suriya məsələlərində də toqquşurdu. Avropa Birliyi ölkələri isə miqrasiya böhranının həllində Türkiyəni günahkar görürdülər və hesab edirdilər ki, Türkiyə miqrasiya axınının qarşısını alsın və nəyin bahasına olursa olsun, qaçqınların Avropaya keçmələrinə yol verməsin. Türkiyə isə buna cavab olaraq humanizim naminə qaçqınları qəbul edəcəyinə və bütün dünyanın da belə bir humanizm sərgiləyərək problemi birlikdə həll etməyə çağırırdı. Suriya və Şərqi Avropada Rusiya, Avropa İttifaqı və NATO arasında böhran prosesi zamanı NATO öz mövqelərini həm Qara dənizdə, həm də Qafqazda gücləndirmək istədi, lakin Türkiyə ilə Rusiya arasındaki münasibətlərin normallaşması NATO-nun regionda öz mövqelərini möhkəmləndirmək cəhdlərini alt-üst etdi.\nƏrdoğanın rəhbərlik etdiyi AKP hökuməti artıq Avropa Birliyi və ABŞ-ın istədiyi siyasəti sorğusuz-sualsız yürüdən bir ölkə olmaqdan çıxmışdı. Bundan başqa Rusiya-İsrail sülhü də Türkiyənin Şərq ilə əlaqələrinin möhkəmlənəcəyi anlamına gəlirdi. AKP-nin siyasətindən sadəcə Avropa Birliyi və ABŞ deyil, Suriyada Əsəd, Misirdə Sisi, İraq idarəetməsi və İran da narahat idi. Çünki onlara görə, Yaxın Şərqdə güclü bir Türkiyə olmamalı idi. Belə olduqda isə Türkiyəni içəridən zəiflətmək üçün Gülənin terrorçu təşkilatından istifadə etmək olardı. Çünki onlar da Ərdoğanı devirmək istəyir və dövlət, ordu, polisdə çoxlu tərəfdarları var idi.\n– Salih bəy, Ankarada çevrilişə cəhd edilən gecə Ərdoğan xalqı küçələrə səslədi. Siz də hadisələrin ən qızğın cərəyan etdiyi nöqtələrdə olanlar arasındasız. Həm siyasətçi, həm də şahid kimi hadisələri sizin dilinizdən eşitmək daha məntiqli olardı?\n– İyulun 15-də saat 22:30-da hərəkətə keçən üsyançılar həm ordudan, həm də polis qüvvələrindən dəstək almışdılar. Lakin Türk ordusunun əsas komandirlərini razı sala bilməmişdilər. Buna görə də onları tutaraq həbs etmişdilər. Ölkənin televiziyasını ələ keçirərək çevriliş etdiklərini və idarəetməyə əl qoyduqlarını elan etdilər. Bu sırada isə televiziyaya bağlanan baş nazir Binəli Yıldırım ölkədə bir çevrilişə cəhd olduğunu, lakin bunu tanımadıqlarını bildirdi. Marmarisdə bir hoteldə məzuniyyətdə olan Ərdoğan televiziya proqramına telefonla bağlanaraq xalqı hakimiyyətə sahib çıxmağa çağırdı.\nBu çağırışdan sonra ölkənin hər yerindən xalq küçələrə çıxaraq tankların hərəkətinin qarşısını aldılar. Xalq çevriliş etməyə çalışan əsgərləri silahları belə olmadan əllərindəki dəyənəklərlə qovdu. Xalqın bu reaksiyasından şoka düşən qiyamçılar bu dəfə onları qorxutmaq üçün xalqın toplaşdığı yerlərə bombalar yağdırmağa başladılar. Bununla da kifayətlənməyərək Milli Məclisi bombaladılar. Bundan öncə isə özəl təhsil polis mərkəzini bombalayaraq 40 nəfər polisi şəhid etdilər. 22:30-da başlayan çevriliş cəhdinin ardından 02:30 saatlarında ordunun çevrilişə qarşı olan qüvvəlləri də qiyamçıları əngəlləməyə başladılar. Türkiyənin digər rayonlarından gələn döyüş təyyarələri köməyə gələrək bombardmançı təyyarələri təsirsiz hala gətirdilər.Gecə yarısından sonra üsyançılar bacarıqsız olduqlarını başa düşdülər. Həmin gecə xalq tamamilə küçələrə çıxmışdı. Elə onları da qorxudan bu oldu. Qiyamçılardan kimisi Yunanıstana, kimisi də terror təşkilatı olaraq qəbul edilən PYD-yə sığındılar. Lakin xalqın içində bir təlatüm var idi. Çünki öz ordusunun sadə xalqa bomba atmasını, silah atmasını gözləmirdi. Ordu mənsublarının polisləri öldürməsini həzm edə bilmirlərdi.\nElə səhəri gün Ərdoğan və digər dövlət idarəçiləri vəziyyətə hakim oldular. Ordu və polis üsyançıları həbs etdi. Bunun ardınca Fətullah Gülən təşkilatına mənsub olan hakim, prokuror, vali, kaymakam və başqaları işdən uzaqlaşdırıldı və həbs edilmələri haqqında qərar verildi. Çevrilişə dəstək olan insanların sayı 9 minə qədər idi. Yəni bu sayda terrorçu 80 milyon xalqa qarşı çıxa bilmədi. Qərb bəlkə də Misir və Yaxın Şərq ölkələrində olduğu kimi ordudan istifadə edərək idarəetməyə əl qoyula biləcəyini düşündüyündən qiyamçılara dəstək oldu. Çünki onların xaricdən dəstək almadan belə bir cəhd etmələri mümkün deyildi. Lakin Türkiyədə xalqın demokrtaik olmayan hər bir cəhdin qarşısını alacağını da düşünməli idilər. Türk xalqı seçdiyi idarəetməyə qanı bahasına sahib çıxdı. Türkiyənin bütün müxalifəti çevriliş cəhdinin əleyhinə oldu.\nEtiketler: AKP, Azerbaycan, Cumhurbaşkanı, NATO, Prof. Dr. Salih Yılmaz, rusya, Salih Yılmaz, Türkiye


Rəylərinizi bu ünvana göndərin:\nPress-reliz 11 avqust 2010\nAzərbaycanda medianın hüquqi durumu (iyul 2010) ilə bağlı\nMedia Hüququ İnstitutu Azərbaycanda medianın hüquqi durumu ilə bağlı növbəti hesabatını açıqlayıb. Hesabat 2010-cu ilin iyul ayında baş verən olayları əhatə edir.\nHesabatda vurğulanır ki, ötən ay xüsusən tənqidçi qəzetlərin cinayət qanunvericiliyinin böhtan və təhqirə görə ağır cəzalar nəzərdə tutan müddəaları ilə məhkəməyə çəkilməsi intensivliyi səngiməyib. 4 jurnalistin məhz Cinayət Məcəlləsinin 147 və 148-ci maddələri ilə həbs olunması tələb olunub. İfadə azadlığı ilə bağlı mübahisələri incələyərkən çox nadir hallarda qabaqcıl ölçülərdən istifadə edən məhkəmələr həmin şikayətləri təmin edərsə, ölkənin ən tirajlı qəzetlərindən “Yeni Müsavat”ın baş redaktoru Rauf Arifoğlu və onun müavini Azər Ayxan, tənqidçi “Xural” qəzetinin baş redaktoru Əvəz Zeynallı, hökuməti tənqid edən yazıları ilə tanınan “Millətim” qəzetinin baş məsləhətçisi Fərəməz Allahverdiyev həbs edilə bilər. Jurnalistlərə qarşı qaldırılan şikayətlər artıq məhkəmə icraatına qəbul olunub.\nÖtən ay mediada yayılan bilgilərə görə xüsusi ittiham qaydasında qaldırılan şikayətlər üzrə məhkəmə prosesləri davam edib. Həmin şikayətlər üzrə “Azadlıq” qəzetində yayılan düşüncələrinə görə, vəkil Müzəffər Baxışovun, hüquq müdafiəçisi Vidadi İsgəndərovun, təhsil məsələləri üzrə ekspert Əlövsət Osmanlının, habelə “Yeni qəzet”in redaktoru Yaqub Muradzadənin həbsi istənilir. Böhtan və təhqirdən şikayətlənənlərin hamısı məmurlardır.\nİyul ayında ümumilikdə media və jurnalistlərlə bağlı 27 məhkəmə prosesi davam edib. Həmin proseslərdə medianın əleyhinə 3 ağır qərar çıxarılıb. Sənəddə qeyd olunur ki, Avropa Məhkəməsinin qərarından sonra azadlığa buraxılacağı gümün olunan “Gündəlik Azərbaycan” və “Realnıy Azerbaydjan” qəzetlərinin həbsdə olan qurucusu və baş redaktoru Eynulla Fətullayevə daha bir ağır hökm oxunub. Qaradağ Məhkəməsi şübhəli narkotik ittihamını təsdiqləyərək 8 il 6 ay müddətinə azadlıqdan məhrum edilmiş jurnalistin cəzasını daha 30 ay artırıb. Jurnalistlər qarşı növbəti ağır məhkəmə qərarları “Xural” və “Yeni Müsavat” qəzetlərinə qarşı çıxarılıb. Nərimanov Məhkəməsi Azərbaycan Prezidenti Administrasiyasının rəhbəri Ramiz Mehdiyevin “Xural”a qarşı şərəf və ləyaqətin müdafiəsi və mənəvi ziyanın ödənilməsi ilə bağlı iddiasını təmin edərək qəzetin üzərinə iddiaçıdan üzr istəmək, yaydığı bilgiləri təkzibləmək və mənəvi zərər əvəzi olaraq 10 000 AZN məbləğində təzminat ödəmək vəzifəsi qoyan qərar qəbul edib. Nizami Məhkəməsi isə millət vəkili Cəlal Əliyevin “Yeni Müsavat” qəzetinə qarşı iddiasını qismən təmin edib. Tənqidçi qəzetin üzərinə mübahisə doğurmiş yazıları təkzib etmək, iddiaçıya mənəvi zərər əvəzi 1500 manat ödəmək vəzifəsi qoyulub.\nMediadan güman olunan mənəvi zərər əvəzi olaraq istənilən, habelə məhkəmələrin medianın üzərinə qoyduğu ödənc yükünün məbləği normal olçülərə uyuşmur. Hesabata görə, ötən ay maddi durumu çox sıxıntılı olan tənqidçi mediadan ehtimal edilən maddi və mənəvi zərər əvəzi 95 000 AZN təzminat tələb olunub. Məhkəmələr medianın üzərinə məhz güman olunan mənəvi zərərə görə 11 500 AZN təzminat yükü qoyub. Normal ölçülərə uyğun olmayan məbləğdə təzminat ödənilməsini nəzərdə tutan qərarların heç birində ödəncin məbləği əsaslandırılmayıb, qəzetin ödənci vermək gücündə olub-olmadığı, həmin məbləğin qəzetin normal işləməsinə zərər vurub-vurmayacağı nəzərə alınmayıb.\nİyulda medianın xeyrinə cəmi 1 məhkəmə qərarı şıxarılıb. Nizami Məhkəməsi “İdeal” qəzetinin baş redaktoru Nazim Quliyev və “Binə” Ticarət Mərkəzinin direktoru Dilşad Əmirovanın “Yeni Müsavat” qəzetinin baş redaktorunun müavini Azər Ayxana qarşı şikayətini rədd edib. Xüsusi ittihamçılar jurnalistin Cinayət Məcəlləsinin böhtan və təhqirə görə məsuliyyət nəzərdə tutan bədnam maddələri ilə həbs edilməsini tələb edirdilər.\nHesabata görə, ötən ay jurnalistlərə qarşı basqı halları dayanmayıb. İyulda 6 belə fakt baş verib, nəticədə peşə fəaliyyətini yerinə yetirən 10-dan artıq jurnalist təzyiqlə üzləşib. Ötən ay ən kəskin və qalmaqallı fiziki basqı tənqidçi xəbər mediasının – “Yeni Müsavat” qəzetinin reportyoru Elmin Bədəlovun başına gəlib. Elmin Bədəlov bir-birinin ardınca bir neçə dəfə təzyiqlə üzləşib. Peşə fəaliyyətini yerinə yetirən jurnalist öncə Biləsuvar rayonunda polis tərəfindən saxlanıb. Rayonda keçirilən yürüşdən roportaj hazırlayan jurnalist təhqir olunub, fotoaparat və telefonu əlindən alınaraq saxlanılıb. E. Bədəlov növbəti dəfə pia.az xəbər portalının redaktoru Anar Gəraylı ilə birgə Şüvəlan qəsəbəsində, bu dəfə daha ağır fiziki basqıya məruz qalıb. Zəngin məmurların yaşadığı deyilən məhəllədən reportaj hazırlayan jurnalist vəhşicəsinə döyülüb. Kimlikləri hələ də tam dəqiqləşməsə də yüksək rütbəli məmurların yaxınları olduğu deyilən şəxslər hər iki jurnalisti tikilməkdə olan villaya apararaq 2 saat ərzində döyüblər, təhqir ediblər, hədələyiblər. Onların peşə alətləri də yararsız hala salınıb. Hüquq mühafizə orqanları faktla bağlı araşdırmalara başlayıb. Ancaq döyülən jurnalistlər araşdırmaların obyektiv aparılmadığı barədə açıqlama veriblər.\n“Azad Azərbaycan” telekanalının (ATV) əməkdaşı Yasamal rayonunun hərbi komissarlığında çəkiliş apararkən vəhşicəsinə döyülüb. Hərbi komissarlığın kapitan rütbəli işçisi reportyor Ramin Şahbazova zor tətbiq edib. Aldığı zərbələrdən jurnalistin sifəti tanınmaz hala düşüb. Basqı faktı ilə bağlı Yasamal Polis İdarəsinə şikayət edilib. Araşdırmaların nəticəsi barədə hələ ictimaiyyətə bilgi verilməyib.\n“Turan” İnformasiya Agentliyinin əməkdaşı Cavid Qurbanov, mediaforum.az xəbər saytının əməkdaşı Erkin Xəlilov, “Azadlıq” Radiosunun əməkdaşı Abbas Atilay, “Bizim yol” qəzetinin əməkdaşı Hacı Zeynalov, Reportyorların Azadlıq və Təhlükəsizlik İnstitutunun əməkdaşı Mehman Hüseynov kütləvi aksiyalardan reportaj hazırlayarkən fiziki basqıyla üzləşiblər. Jurnalistlər saxlanılıb, onların foto və video kameralara köçürdükləri görüntülər silinib.


16:51 22.04.2021 Qısa URL\n"Əlilliyin müəyyən olunması meyarları" layihəsi hazırlanarkən bu sahədə Rusiya, Avstriya, Böyük Britaniya, Almaniya və ABŞ kimi ölkələrin ən qabaqcıl beynəlxalq təcrübəsi öyrənilib.\nBAKI, 22 aprel — Sputnik. "Əlilliyin müəyyən olunması meyarları" layihəsi Nazirlər Kabinetinə təqdim edilib. Sputnik Azərbaycan-ın xəbərinə görə, bu barədə Əmək və Əhalinin Sosial Müdafiəsi Nazirliyi məlumat yayıb. Xəbərdə bildirilir ki, Nazirlər Kabinetinə təqdim edilən layihədə əlilliyin xəstəlik, çatışmazlıq və zədə fəsadlarının insanın həyat fəaliyyəti kateqoriyalarının hər hansı birinin və ya bir neçəsinin məhdudlaşmasına səbəb olan orqanizmin funksiyalarının itirilməsi faizlərilə ifadə olunması nəzərdə tutulur.\nYeni meyarlarda əlilliyin qiymətləndirilməsi zamanı insanın 7 əsas həyat fəaliyyəti kateqoriyalarının məhdudlaşması nəzərə alınacaq. Bunlar özünəqulluq, sərbəst hərəkətetmə, istiqamət seçmə, ünsiyyət, davranışa nəzarət etmə, öyrənmə və əmək fəaliyyəti bacarığıdır. Əlilliyin qiymətləndirilməsi üzrə yeni meyarlara əsasən, insanın həyat fəaliyyəti kateqoriyalarının hər hansı birinin və ya bir neçəsinin məhdudlaşması insan orqanizmi funksiyalarının IV dərəcə (81-100%), III dərəcə (61-80%) və II dərəcə (31-60%) itirildiyi hallarda təyin ediləcək. İnsan orqanizmi funksiyalarının I dərəcə itirilməsi zamanı (10-30%) yalnız peşə xəstəliyi və əmək zədəsi olduğu hallarda qiymətləndirilmə aparılacaq. 18 yaşınadək uşaqlara sağlamlıq imkanlarının məhdudluğu insanın həyat fəaliyyətinin istənilən kateqoriyasının və istənilən məhdudlaşmasının (əmək fəaliyyəti ilə məşğul olmaq bacarığı istisna olmaqla) hər üç məhdudlaşma dərəcəsi mövcud olduğu və uşağın sosial müdafiəsi zərurətindən irəli gələn halda müəyyən ediləcək. "Əlilliyin müəyyən olunması meyarları" layihəsi hazırlanarkən bu sahədə Rusiya, Avstriya, Böyük Britaniya, Almaniya və ABŞ kimi ölkələrin ən qabaqcıl beynəlxalq təcrübəsi öyrənilib, Avropa İttifaqının "Fiziki və əqli əlilliklə bağlı reytinq dərəcəsi" sənədi təhlil edilib, Ümumdünya Səhiyyə Təşkilatının standart diaqnostik aləti olan "Xəstəliklərin Beynəlxalq Təsnifatı" və "Funksionallığın Beynəlxalq Təsnifatı"ndan geniş istifadə olunub.


15:20 14-03-2018 | 114\nHazırda Avropa ölkələrində yaşayan və Azərbaycan əleyhinə qarayaxma kampaniyaları aparan bir qrup şəxslər – Emin Milli, Orduxan Teymurxan, Tural Sadiqli, Məhəmməd Mirzəli, Rafael Priyev, Həbib Müntəzir və digərlərini dəstəkləyən əsas qüvvənin kimliyi məlum olub.\nMillətinsəsi.info xəbər verir ki, Avropada fəaliyyət göstərən diaspora dairələrindən əldə olunan məlumata görə, Almaniyada sığınacaq alan keçmiş deputat, “Quska” ləqəbli Hüseyn Abdullayev yuxarıda adları qeyd olunan şəxsləri bir araya gətirirək, onlara maliyyə vəsaiti ayıracağını vəd edib.\nHüseyn Abdullayev verəcəyi pulun qarşılığında Emin Milli, Orduxan Teymurxan, Tural Sadiqli, Məhəmməd Mirzəli, Rafael Priyev, Həbib Müntəzir və digərlərindən Azərbaycan prezidenti, ayrı-ayrı yüksək vəzifəli şəxslər, onların ailə üzvləri, eyni zamanda dövlətimiz və xalqımız haqqında iyrənc şər-böhtan və qarayaxma kampaniyaları aparılmasını tələb edib.\n“Quska” başladılacaq kampaniyalar üçün də həmin təxribatçıların lazımı qədər vəsaitlə də təmin olunacağına söz verib.\nHüseyn Abdullayev təxribatçılara xüsusi tapşırıq verib ki, ara-sıra Ermənistan səfirliyi qarşısında da kiçik aksiyalar keçirilsin və bununla Azərbaycan xalqının gözündə onların Ermənistana qarşı “düşmən” obrazı yaradılsın. Daha sonra “Quska” Azərbaycan dövlətinin atributlarına və ayrı-ayrı vəzifəli şəxslərə qarşı qarayaxma kampaniyası aparacaq qrupun başında Emin Milli ilə yanaşı Orduxan Teymurxanın dayanmasını istəyib.\nMənbənin məlumatına görə, artıq “Quska” ilkin olaraq Emin Milliyə 50 min, Orduxan Teymurxana isə 22 min avro vəsait ayırıb. O, həmçinin vəsaitin davamlı olacağını söz verib.


3 otaq, yeni tikili #3556 *\nYasamal rayonu , Elmlər metrosunun yaxınlığında 16 mərtəbəli yaşayış binasının 8-ci mərtəbəsində 144kv.m sahəsi olan əla təmirli 3 otaqlı mənzil icarəyə verilir . Mənzildə qaz , işıq , su daimidir , mənzil kombi sistemi ilə qızdırılır . Mənzil 2 yataq otağından , 1 qonaq otağından , geniş mətbəxdən və ayrı ayrılıqda olmaqla 2 sanuzeldən ibarətdir . Mənzil zövqlə dizayn olunub , hər bir əşya və avadanlıqla təmin olunub . Əlavə məlumat üçün əlaqə saxlaya bilərsiniz .\nÜnvan:Bakı, Yasamal, H. Cavid Pr


Avropa Komissiyası: “Əgər hansısa ölkənin qaz təchizatının azı 40%-i bir ölkədən asılıdırsa, həmin müqavilə yoxlanılmalıdır“ - BİZNES - Fins.az\nAvropa Komissiyası: "Əgər hansısa ölkənin qaz təchizatının azı 40%-i bir ölkədən asılıdırsa, həmin müqavilə yoxlanılmalıdır"\nƏsas məqsədimiz Avropa İttifaqı (Aİ) ölkələrinin enerji təchizatında şəffaflığı artırmaqdır. Fins.az "Report"-a istinadən xəbər verir ki, bunu Cənub Qaz Dəhlizi Məşvərət Şurası nazirlərinin 4-cü iclasından sonra keçirilən mətbuat konfransında Avropa Komissiyasının enerji birliyi üzrə vitse-prezidenti, Məşvərət Şurasının həmsədri Maroş Şefçoviç deyib.\nOnun sözlərinə görə, əgər Avropanın hansısa ölkəsinin təbii qazla təchizatının azı 40%-i bir ölkədən asılıdırsa, Avropa Komissiyası həmin müqaviləni yoxlamalıdır: "Biz İttifaqa üzv dövlətlər arasında interkonnektor məsələsini önə çəkmişik. Bu "mavi yanacağ"ın bir üzv dövlətin bazarından digər üzv dövlətin bazarına ötürülməsinə şərait yaradır. Həmçinin biz üzv dövlətlərə öhdəlik qoymuşuq ki, hansısa dövlətdə ehtiyac yaranarsa digər dövlətlər buna yardım etməlidir. Biz enerji təchizatı sahəsində də çalışırıq".\nM.Şefkoviç həmçinin deyib ki, Cənub Qaz Dəhlizi layihəsinin hesabına Aİ ölkələri 2020-ci ildən təbii qazla daha etibarlı təmin ediləcək. Bundan başqa, onun sözlərinə görə, Aİ sıxılmış qaz bazarlarına da maraq göstərir.\nAvropa Komissiyasının rəsmisi İranın Cənub Qaz Dəhzili layihəsinə qoşulması istəyi barədə də danışıb: "Bu, bir daha onu göstərir ki, Cənub Qaz Dəhlizi çox əhəmiyyətli layihədir. Biz bir neçə dəfə qaz icracı barədə Türkmənistanla müzakirələr aparmışıq. Düşünürəm ki, layihəyə İranın da qoşulması onun özündən asılıdır".


Uşaqlar niyə ağlayır? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 7-10-2014, 10:00\nSəs ver: İlk günlərdən analar uşağın niyə ağladığını başa düşməyə çalışırlar. Bu o qədər də çətin deyil, çünki ana körpəsinin verdiyi siqnalları başa düşmək məharətinə malikdir. Uşaqdan gələn bütün siqnallara reaksiya vermək lazımdır.


Bəzi şənlik mərasimlərində pozuntular aşkarlanıb – Foodinfo.az\nBəzi şənlik mərasimlərində pozuntular aşkarlanıb\nFoodinfo.az agentliyə istinadən xəbər verir ki, 8 iyul 2021-ci il tarixində Masallı rayonu, Qəzvinoba kəndində fəaliyyət göstərən, fiziki şəxs Xəlilov Ruhi Tofiq oğluna məxsus “Məkan” şadlıq sarayında keçirilən baxış zamanı pandemiya dövrünün tələblərinin kobud şəkildə pozulduğu aşkar olunub. Belə ki, toy mərasiminin keçirildiyi zalın sahəsi normativ tələblərə müvafiq olaraq 128 nəfərə xidmət etmək üçün uyğun olduğu halda, 150 nəfərlik şənlik mərasiminin keçirilməsi üçün müvafiq portala rəsmi müraciət olunmuş və keçirilən baxış zamanı şənlik mərasiminin 270-dən artıq şəxsin iştirakı üçün nəzərdə tutulduğu müəyyən olunub. Aşkarlanan pozuntularla bağlı müəssisənin rəhbərliyi inzibati məsuliyyətə cəlb olunub.\nBundan əlavə, Bakı şəhəri, Qaradağ rayonu, Sahil qəsəbəsi, Məhərrəm Seyidov küçəsində fəaliyyət göstərən, fiziki şəxs Musayev Elvin Fizuli oğluna məxsus “Kral” şadlıq sarayı, Ağsu şəhəri, S. Vurğun küçəsində fəaliyyət göstərən, fiziki şəxs Qəniyev Elvin Zahir oğluna məxsus “Asiman” şadlıq sarayında da aparılan nəzarət tədbirləri zamanı karantin rejimlərinin pozulması faktları aşkar edilib. Bununla bağlı inzibati protokol tərtib olunub və qanunvericiliyə uyğun müvafiq tədbirlər görülüb.\nAzərbaycanda inəkləri sığortalamaq neçəyədir?


Bu qəmi Qələbə unutdura bilər – Qusar Кцlар\nBu qəmi Qələbə unutdura bilər\n05.03.2014 24.01.2018 vidadi\nRayonumuzda Xocalı soyqırımının 22 illiyinə həsr olunmuş anım mərasimləri, müxtəlif tədbirlər keçirilmişdir.\nTədbiri açan RİH-nin başçısı Şair Alxasov Xocalı faciəsinin xalqımızın çağdaş tarixində misli görünməmiş müsibət olduğunu vurğulamışdır. Onun təklifi ilə faciə qurbanlarının xatirəsi bir dəqiqəlik sükutla yad edilmişdir.\nXocalı faciəsinin başvermə səbəbləri, nəticələri və dərsləri barədə danışan rayon rəhbəri qeyd etdi ki, 1992-ci il fevralın 25-dən 26-na keçən gecə Ermənistan silahlı qüvvələri SSRİ dövründən Xankəndi (Stepanakert) şəhərində yerləşən 366-cı motoatıcı alayın zirehli texnikası və hərbi heyətinin köməkliyi ilə Xocalı şəhərinə hücum edib. Hücumdan əvvəl şəhər toplardan və ağır artileriyadan şiddətli atəşə tutulub.\nİşğal nəticəsində 1992-ci il fevralın 25-26-da Xocalıda 613 nəfər dinc sakin qətlə yetirilib. 1275 nəfər əsir götürülüb, onlardan 150 nəfərin taleyi hələ də məlum deyil. 1000-dən çox dinc sakin əlil olub. Hadisələr zamanı 8 ailə tamamilə məhv edilib, 25 uşaq hər iki valideynini, 130 uşaq isə valideynlərindən birini itirib.\nQusar rayon prokuroru, baş ədliyyə müşaviri, Qarabağ müharibəsinin veteranı Zahid Vəliyev çıxışında ölkəmizdə Xocalı qurbanlarının xatirəsinin əbədiləşdirilməsi, bu qətliamın günahkarlarının axtarılmısı istiqamətində görülən tədbirlər barədə məlumat vermişdir.\nMərasim iştirakçılarının diqqətinə çəkildi ki, 1994-cü ildən ümummilli lider Heydər Əliyevin təşəbbüsü ilə Azərbaycan hökuməti və parlamenti erməni millətçilərinin azərbaycanlılara qarşı törətdiyi cinayətlər, o cümlədən Xocalı soyqırımı haqqında həqiqətləri bütün miqyası və dəhşətləri ilə dünya dövlətlərinə və beynəlxalq ictimaiyyətə çatdırmaq, bunların soyqırımı siyasəti kimi tanınmasına nail olmaq üçün inadlı və ardıcıl fəaliyyət göstərir.\nQarabağın azad edilməsi istiqamətində titanik siyasi iş aparan Azərbaycan Respublikasının Prezidenti İlham Əliyev cənablarının son bəyanatlarını xatırladan rayon prokuroru zəfər gününün uzaqda olmadığını bildirdi.\n“Bu soyqırım, eyni zamanda, bütün bəşəriyyətə qarşı tarixi bir cinayətdir”-deyə öz çıxışını ulu öndər Heydər Əliyevin sözləri ilə başlayan əmək veteranı Mirzəhməd Ələsgərov bu faciədən 22 il keçsə də, hələ də beynəlxalq rəsmi təşkilatların erməni cinayətkarlarını məhkum etmədiyini və Xocalı soyqırımını rəsmən tanımadığını, ən dəhşətlisi isə Azərbaycan torpaqlarının 20 faizindən çoxunun hələ də düşmən tapdağında qaldığını qeyd etdi, Dağlıq Qarabağın xilası üçün hamının səfərbər olmasının vacibliyini xüsusilə vurğuladı.\nMərasimdə çıxış edən tələbə Günay Mürşüdova ermənilərin 1905-ci ildən başlayaraq bu günə qədər əllərinə düşən hər bir fürsətdə Azərbaycan xalqına qarşı amansız vəhşilikləri davam etdirdiklərini, Xocalı soyqırımının isə bütövlükdə bəşəriyyətə qarşı törədilmiş cinayət olduğunu xatırlatdı.\nMərasimi yekunlaşdıran RİH-nin başçısı Şair Alxasov öldürülən uşaqların, qadınların, qocaların qanının heç vaxt yerdə qalmayacağını vurğuladı:-“Xocalı soyqırımı və onun ardınca minlərlə insanın qətli, minlərlə soydaşımızın əsir düşməsi, el-obasını itirib qaçqın düşmüş yüz minlərlə insanın ağrı və acısını yalnız torpaqlarımızın düşmən işğalından azad olunması unutdura bilər. Bunun üçün mətinlik göstərməli, birliyimizi möhkəmləndirməli, iqtisadiyyatımızı və ordumuzu daha da gücləndirməliyik.”\nFevralın 25-də mərkəzi kitabxanada Xocalı faciəsinin 22-ci ildönümü ilə əlaqədar tədbir keçirilmişdir.\nXalqımızın silinməz qan yaddaşı olan bu soyqırıma həsr edilmiş anım mərasimi şəhidlərin əziz xatirəsinin bir dəqiqəlik sükutla yad edilməsi ilə başlamışdır.\nMərasimdə kitabxananın uşaq ədəbiyyatı şöbəsinin müdiri Südabə Novruzova çıxış edərək iştirakçılara bu soyqırım ilə bağlı ətraflı məlumatlar vermişdir. O bildirmişdir ki, XX əsrin ən böyük faciəsi olan Xocalı soyqırımının qurbanları daim yad edilməli və onların xatirəsi hər zaman əziz tutmalıdır.\nSonra şəhər 2 saylı tam orta məktəbi şagirdlərinin ifasında faciə ilə bağlı kompozisiya nümayiş etdirilmişdir.\nTədbirdə həmçinin Çiləgir və Bədirqala kənd kitabxanalarının fəal oxucuları tərəfindən müxtəlif şeirlər söylənilmiş, soyqırımla əlaqədar video materiallar nümayiş etdirilmiş, statistik məlumatlar səsləndirilmişdir.\nXocalı soyqırımının qurbanları Qusar Dövlət Rəsm Qalereyasında da anılmışdır. Tədbirə şəhər 2, 4, 5 saylı orta məktəblərin müəllim və şagird kollektivləri də qatılmışdır.\nAnım mərasimində rayon mədəniyyət və turizm şöbəsinin müdiri, YAP rayon təşkilatının sədri David İbramxəlilov çıxış edərək həmin gecə günahsız qocaların, qadınların, körpələrin dözülməz işgəncələrə, zülmlərə məruz qalmalarından, cəsədlərin inanılmaz şəkildə təhqir edildiyindən böyük kədər hissi söz açmışdır. Natiq bu vəhşiliyi törədən erməni daşnaklarının tezliklə öz cəzalarına çatacaqlarını və günahsız xocalıların qanının yerdə qalmayacağını da inamla qeyd etmişdir.\nDaha sonra şagirdlər tərəfindən Xocalı faciəsinə həsr edilmiş müxtəlif şeirlər səsləndirilmişdir.\nMərasimin sonunda məktəblilərin bu faciəyə həsr etdikləri “Xocalı şagirdlərin gözü ilə” adı altında təşkil olunan 100-ə yaxın rəsm əsərindən ibarət sərgiyə baxış keçirilmişdir.\n← Yoxdursa Ana dili, nə Ana var, nə Vətən\nÜlvilik, zəriflik və gözəllik bayramı →


Prezident Azərbaycanı yeni siyasətə hazırlayır\n12/03/2020 [10:00] - Siyasət (1676)\nParlament sədarətində müxalifət partiyası üzvünün ilk dəfə təmsilçiliyi, o cümlədən, siyasi partiyalarla dialoq mühitinin yaranması daxili qüvvələrə ciddi reveransdır; Dövlət başçısı xaricdən mədət umanlara ən doğru yolu göstərdi: “Bizim bütün daxili problemlərimiz Azərbaycanda həll olunmalıdır”; İlham Əliyev Azərbaycan üçün çalışmaq, Azərbaycanın mənafeyi naminə işləmək istəyən bütün siyasi qüvvələri ölkə həyatında fəal iştiraka cəlb etmək istəyir...\nPrezident İlham Əliyevin Mili Məclisin ilk iclasındakı çıxışı bir neçə aspektdən diqqət cəlb etdi. Bu, çıxış Prezidentin yeni deputatlar qarşısında qoyduğu vəzifə və tələblərlə məhdudlaşmadı, seçkilərdən sonrakı dövrdə Azərbaycanın həm siyasi, həm iqtisadi islahatları, həm ordu quruculuğu istiqamətində “yol xəritəsi”nin konturlarını əhatə etdi. Bu proqram xarakterli çıxışda Azərbaycanın beynəlxalq təşkilatlarla münasibətindən tutmuş ölkənin iqtisadi potensialınadək aydın tezislər var. Bu istiqamətlər “Yeni Müsavat”ın digər yazılarında ətraflı təhlil olunub. Bu yazıda isə Prezidentin əsas siyasi istiqamətlərdə dediyi fikirləri ümumiləşdirməyə çalışdıq.\n“Bizim üçün əsas məsələ xalqın mövqeyidir”\nƏvvəla, seçki və seçkisonrası dövrdən danışan Prezident əminliklə deyib ki, 9 fevral seçkiləri xalqın iradəsini əks etdirib. 4 dairənin ləğv olunduğunu da yada salan dövlət başçısı əlavə edib ki, “heç bir seçki qüsursuz olmur”. İ.Əliyev ATƏT-in Demokratik Təsisatlar və İnsan Haqları Bürosu, Avropa Parlamentinin qərəzli mövqelərini yada salaraq Azərbaycan üçün əsas qiymətin xalq tərəfindən verildiyini deyib: “Seçkilərdən sonra artıq müşahidə olunan mənzərə onu göstərir ki, Azərbaycan xalqı seçkilərin nəticələri ilə razılaşıb. Bizim üçün əsas məsələ bundan ibarətdir”.\nİlham Əliyevin Azərbaycana münasibətdə qərəzli olan bəzi beynəlxalq təşkilatlarla bağlı qətiyyətli mövqeyi yeni deyil. O cümlədən Azərbaycanda keçirilən hər seçkidən əvvəl və sonra bəzi beynəlxalq güclər “inqilab” ab-havasına köklənirlər. Xarici mətbuatda bu cür təxribatçı yazılar dərc edilir, əcnəbilərin qrant təşkilatlarına bağlı siyasi qurumlar fəallaşır, hətta icazəsiz aksiyalar keçirməyə belə həvəslənir. 9 fevral seçkiləri ərəfəsi də bu cür ab-havaya girmək istəyənlər olsa da, seçki prosesi ümumilikdə normal mühitdə keçdi.\nSeçkilərdən dərhal sonra isə MSK qarşısında hansısa qrupların fəallığı nəzərə çarpdı, amma bunlar lokal narazılıq xarakteri daşıyırdı ki, davamlı gərginlik olmadı. Prezident çıxışında da seçkilərlə bağlı ziddiyyət doğuran mövqelərə “Azərbaycan xalqı seçkilərin nəticələri ilə razılaşıb” deməklə nöqtə qoymuş oldu.\nDaha bir mühüm məqam Azərbaycan prezidentinin beynəlxalq təşkilatlarla bağlı xəbərdarlığı bir daha təzələməsidir. “Biz beynəlxalq təşkilatlarla əməkdaşlıq edirik, bəzi təşkilatların üzvüyük, o təşkilatlara könüllü şəkildə daxil olmuşuq, könüllü şəkildə də çıxa bilərik - əgər nə vaxtsa bu təşkilatlarda bizi nəsə qane etməsə, yaxud da bizə qarşı olan qərəzli münasibət o həddə çatsın ki, artıq bizim hövsələmiz tükənsin” deyə, Prezident bildirib. Bu, Prezidentin beynəlxalq təşkilatlara ilk xəbərdarlığı deyil, yəqin ki, sonuncu da olmaya bilər. Belə görünür ki, Azərbaycanın birinci şəxsinin bu cür qərəzli təzyiqlərə artıq bir növ immuniteti yaranıb. Sitata diqqət yetirək: “Mən bu gün bu kürsüdən açıq, heç kimdən çəkinmədən deyirəm. Çünki mən haqlıyam və həqiqətə qarşı heç kim heç nə deyə bilməz. Əlbəttə, bax, görərsiniz, bu sözlərdən bir neçə gün sonra yenə çirkin məqalələr çıxacaq, yenə hansısa bir qondarma təşkilat nəsə bəyanat verəcək ki, Azərbaycanda o, pisdir, bu, pisdir. Eybi yoxdur, qoy desinlər. Amma biz bu həqiqətləri deməsək, sabah bu, bizim başımızda sınacaq. Ona görə bunu deməliyik və siz də deməlisiniz. Ona görə mən sizi bu mübarizəyə çağırıram - həm Avropa Şurasında, həm ATƏT Parlament Assambleyasında, həm də bütün başqa təşkilatlarda”.\nAnti-Azərbaycan qüvvələrin yeni planı\nDövlət başçısının çıxışında ən diqqət çəkən məqamlardan biri Azərbaycan üzərində yeni məkrli planlarla bağlı dedikləridir. Prezident Azərbaycandakı sabit ictimai-siyasi vəziyyətə təhlükə törədəcək heç bir şərait olmadığını deyərək, əslində sensasion sayıla biləcək bir məlumatı açıqlayıb. Dövlət başçısı anti-Azərbaycan qüvvələrin ölkəmizin xaricində yeni “beşinci kolon” yaratmaq istədiklərini deyib: “Burada özünü müxalifət adlandıran və tamamilə rüsvayçı halda guya fəaliyyətini davam etdirən qruplaşmadan artıq onların əli üzülüb, onlara heç inam da qalmayıb. Ona görə yeni ”beşinci kolon"un yaradılması istiqamətində iş aparılır. Çünki indiki “beşinci kolon” öz sahiblərinin etimadını doğrultmur. Azərbaycanda çevriliş edə bilməyib, dırnaqarası inqilab edə bilməyib, xalqın dəstəyini qazana bilməyib, sadəcə, onlara müntəzəm olaraq verilən pulları mənimsəyib və beləliklə, öz havadarlarını pis günə qoyubdur. Odur ki, yeni “beşinci kolon” axtarışı gedir".\nAydındır ki, Prezidentin bu fikirləri ciddi informasiyalara əsaslanır və bəlkə də həmin xarici qüvvələrin kimlərə “beşinci kolon” kimi stavka edə biləcəkləri barədə də müəyyən versiyalar var. Dövlət başçısı bütün siyasi qüvvələrə bu məsələ ilə bağlı çox ciddi xəbərdarlıq edərək, “Bu yol xəyanət yoludur, bu yola gedən xalq, dövlət qarşısında xəyanət edəcək”, deyib. Bu, çox ciddi xəbərdarlıq olmaqla yanaşı, Azərbaycan üçün bir xain planın hazırlandığına işarədir. İlham Əliyevin bu məlumatı və xəbərdarlığı seçkilərdən bir ay sonra etməsi də təsadüfə az bənzəyir. Bu, həm də o deməkdir ki, Azərbaycanda “rəngli inqilablar” etmək istəyən xarici güclər bəd niyyətlərindən əl çəkməyiblər, əksinə, yeni planlar üzərində işləyirlər.\nPrezident bu konteksdə daha nə dedi? Dövlət başçısı xaricdən ümmət umanlara ən doğru yolu göstərdi. Sitat: “Bizim bütün daxili problemlərimiz Azərbaycanın daxilində həll olunmalıdır. Biz öz daxili problemlərimizi, siyasi çəkişmələri xaricə ixrac etməməliyik. Birincisi, bunun heç bir əhəmiyyəti yoxdur. Çünki bu gün dünyada elə bir qüvvə yoxdur ki, hansısa qərarı bizə aşılasın, yaxud da bizə nəyisə diktə edə bilsin. Belə qüvvə yoxdur və nə qədər ki, mən prezidentəm, belə qüvvə olmayacaqdır. Ona görə bu, tamamilə mənasızdır. Azərbaycanı hansısa təzyiq altına salmaq cəhdləri, yaxud da ki, sanksiyalarla hədələmək - bütün bunların heç bir əhəmiyyəti yoxdur. Bu, iqtidara qarşı deyil, bu, dövlətə qarşı edilən cinayətdir və bunu heç kim unutmasın”.\nZənnimizcə, daxili qüvvələrin ölkəmiz naminə əməkdaşlığa bu cür açıq mətnlə çağırış bir ilkdir. Doğrudur, Prezidentin həm kadr, həm struktur islahatları, eləcə də parlament sədarətində müxalifət partiyası üzvünün də ilk dəfə təmsilçiliyi, o cümlədən müxalifətlə dialoq mühitinin yaranması istiqamətində atılmış son mühüm addımlar daxili qüvvələrə də ciddi reveransdır. Amma prezident bunu artıq bir siyasi çağırış kimi bəyan etdi ki, buna mütləq bütün siyasi qüvvələr də qarşılıqlı reaksiya verəcək.\nİlkin şərt olmadan siyasi qüvvələrlə danışıqlar\nPrezident çıxışının sonrakı bölümündə həm çoxpartiyalı sistem, həm müxalifətlə dialoq mühitinin formalaşması barədə də danışdı ki, burada da çox mühüm mesajlar verildi. Əvvəla, Prezident indiki genişmiqyaslı islahatlar dövründə siyasi islahatların da vacibliyini bir daha vurğuladı. Siyasi islahatların partiyalararası geniş dialoq aparılmadan mümkünsüz olduğunu və hakimiyyətin heç bir ilkin şərt olmadan siyasi qüvvələrlə danışıqlara start verdiyini söylədi.\nƏlbəttə ki, bu prosesə cəmiyyətin çoxdan gözlədiyi və Prezidentin arzuladığı konstruktiv danışıqlar demək tezdir. Amma dövlət başçısının dedikləri başlanmış təşəbbüsün tezliklə real nəticələri olacağına ümid yaradır. Bu, təkcə özünütəcrid yolunu tutmuş müxalifətə, Prezidentin də dediyi kimi, “marginallaşmış və bütün dayaqlarını tam itirmiş dərnək tipli qruplaşma”ya hesablanmış kurs deyil. Bu, onsuz da narahat dünyamızda Azərbaycan cəmiyyətini hər cür parçalanmalardan, qarşıdurmalardan sığortalamaq cəhdidir ki, bunu da prezident İlham Əliyev öz siyasəti ilə etməyə çalışır. “Azərbaycanın yeni siyasi konfiqurasiyası formalaşır” deyən dövlət başçısı qanunvericilik sahəsində də siyasi sistemin təkmilləşdirilməsi üçün Milli Məclis tərəfindən lazımi addımlar atılacağını və Azərbaycanda çoxpartiyalı sistemin möhkəm əsaslar üzərində qurulacağını deyib.\nBunun sadə açması isə o deməkdir ki, İlham Əliyev Azərbaycan üçün çalışmaq, Azərbaycanın mənafeyi naminə işləmək istəyən siyasi qüvvələri ölkə həyatında fəal iştiraka cəlb etmək istəyir. Bu, əlbəttə ki, həm də Azərbaycan üçün bütün siyasi qüvvələrin məsuliyyətini artırmaq niyyətindən də doğur. “Qıraqdan durub tənqid etməkdənsə, gəlin Azərbaycan üçün birgə işləyək” çağırışına cəmiyyətin də müsbət reaksiyası yəqin ki, özünü çox gözlətməyəcək.\nPrezidentin sualı: “Hansı inqilab kimə xeyir gətirib?”\nPrezidentin siyasi qüvvələrə mesajından sonra həm dünyada, həm də regionumuzda baş verənləri yada salması da əhəmiyyətli detaldır. Qərbdən ixrac edilən “rəngli inqilablar” siyahısında vaxtilə Azərbaycanın da adı vardı və bu, heç kimə sirr deyil. “Görün, bizim ətrafımızda hansı proseslər baş verir - müharibələr, qaçqınların axını, çevrilişlər, vətəndaş qarşıdurması, böhranlar. Ölkələr parçalandı, demək olar ki, bəzi ölkələrin coğrafi sərhədləri real vəziyyəti əks etdirmir, yəni bu ölkələr, sadəcə olaraq, xəritələrdə öz suverenliyini və ərazi bütövlüyünü saxlayırlar” deyə, Prezident bildirib. Bu, əslində sadəcə həqiqət deyil, həm də gerçəkliyin çox qorxulu şəklidir. İlham Əliyevin “Bizim qonşuluğumuzda nə qədər acınacaqlı proseslər, inqilablar gedib. Hansı inqilab kimə xeyir gətirib? Ancaq ziyan, ancaq problemlər, ancaq qarşıdurma və bu qarşıdurmalar davam edir” sözləri doğrudan da mənzərəni tam əks etdirir. Prezident təvazökarlıqla “İndi postsovet məkanına və Azərbaycanın vəziyyətinə baxın” deməklə çıxışının bu hissəsini bitirib və deputatlara müraciət edib: “Mən indi müqayisə edə bilmərəm, amma siz edə bilərsiniz. Deputatlar Prezidentin deyə bilmədiyi sözü deməlidir və əminəm ki, belə də olacaq”.\nDövlət başçısının çıxışında cəmiyyətdə narazılıq yaradan icra başçıları və şikayətlərlə bağlı məsələyə münasibət bildirərkən dedikləri də maraq doğurub. “Prezident Administrasiyasında tam başqa bir vəziyyət var. O şikayət məktublarını əvvəllər bəziləri gizlədirdilər. Əvvəllər kimdən ki, şikayət edirdilər, ona göndərirdilər. O da sonra həmin şikayətçini əzirdi orada. İndi buna son qoyulur”. Prezident deyib ki, bəzi yerli icra orqanlarında müşahidə olunan biabırçı mənzərə xalqı hiddətləndirib: “Bundan sonra da təmizləmə işləri aparılacaqdır, həm mərkəzi, həm də yerli icra orqanlarında, bütün dövlət qurumlarında. Mən demişəm, bir daha demək istəyirəm ki, əgər kimsə dövlət işində işləmək istəyirsə, onun niyyəti də, əməlləri də təmiz olmalıdır. Əgər hansısa bir adam özündə bu xüsusiyyətləri görmürsə, o, dövlət işindən getsin, sabah bədbəxt olmasın”.\nBeləliklə, Prezidentin çıxışında diqqət yetirdiyimiz bu məqamlar Azərbaycanın yeni siyasi hədəflərə doğru irəlilədiyini göstərir. Bundan qazanan isə Azərbaycan olacaq...


İmtahanqabağı qidalanma necə olmalıdır? | Gənc Ailə\nAna Səhifə SAĞLAMLIQ İmtahanqabağı qidalanma necə olmalıdır?\nİmtahanqabağı qidalanma necə olmalıdır?\nAzərbaycan Tibb Universitetinin həkim-dietoloqu Leyla Zülfüqarlının dediyinə görə, qorxu və həyəcandan xilas olmaq üçün kələm salatı, mənfi emosiyaları neytrallaşdırmaq üçün gündə azı 150 qram çiyələk yemək məsləhətdir. Yorğunluğu götürmək və düşüncəni surətləndirmək üçün tərkibi B vitaminlər qrupu ilə zəngin olan ət, balıq, sıyıq, qoz yemək yaxşı nəticə verir.\nHəkim-dietoloq gün ərzində beyini qidalandıran bir resept də təklif edib: “150 qram çəkilmiş alma yarım portağal şirəsi ilə qarışdırılaraq üzərinə 10 ədəd təmizlənmiş qoz ləpəsi və 2 çay qaşığı bal əlavə edilir. Həmin qarışığı qəbul etməklə gün ərzində yorulmadan imtahana hazırlaşmaq olar”.\nHəmsöhbətimiz onu da qeyd edir ki, imtahana gedərkən doyunca yemək məsləhət deyil. Belə olanda qan dövranı qidanın həzminə yönəlir, beyində heç nə qalmır, yuxulu vəziyyət yaranır. Kofe içməklə onsuz da gərgin olan vəziyyəti daha da gərginləşdirmək lazım deyil. Şokoladla yaşıl çay içmək daha yaxşıdır.\nGeriKişilər öz görünüşlərinə necə qulluq edirlər? İrəliBunları bilməyiniz vacibdir: Əşyaları təmizləyərkən...


Azay Quliyev “Avropa Gənclər Parlamenti”nin nümayəndələrini\nAzay Quliyev “Avropa Gənclər Parlamenti”nin nümayəndələrini qəbul edib\n11:40 10 Fevral 2018 Oxunub : 1358\nAzərbaycan Respublikasının Prezidenti yanında QHT-lərə Dövlət Dəstəyi Şurasının sədri, ATƏT Parlament Assambleyasının vitse-prezidenti Azay Quliyev “Avropa Gənclər Parlamenti”nin Azərbaycan nümayəndəliyinin təşkilatçılığı ilə keçirilən “Mənim Parlamentim – My Parliament” layihəsinin qonağı olub.\nAzVision.az xəbər verir ki, Azay Quliyev görüş üçün müraciət edən Avropa Gənclər Parlamentinin Azərbaycan nümayəndəliyinin üzvlərindən ibarət 25 nəfərlik heyəti görüş üçün Azərbaycan Respublikasının Prezidenti yanında QHT-lərə Dövlət Dəstəyi Şurasına dəvət edib.\nDəyirmi masa formatında baş tutan maraqlı və interaktiv görüşdə Azay Quliyev QHT Şurası və ATƏT PA-nın fəaliyyəti fəaliyyəti ilə bağlı gənclərə geniş məlumat verib. A.Quliyev, eyni zamanda, Avropa Gənclər Parlamentinin Azərbaycan nümayəndəliyinin gələcək fəaliyyəti ilə əlaqədar fikirlərini və tövsiyələrini bildirmiş və onların suallarını cavablandırmışdır. O, eyni zamanda ATƏT PA-nın vitse-prezidenti kimi, ATƏT ilə Avropa Gənclər Parlamentinin Azərbaycan nümayəndəliyini sıx əməkdaşlıq qurmağa dəvət edib.\nAzay Quliyev həmçinin Avropa Gənclər Parlamentinin Azərbaycan nümayəndəliyi tərəfindən keçirilməsi nəzərdə tutulan “Qarabağ Beynəlxalq Forumu”nun əhəmiyyətindən danışıb və qeyd edilən beynəlxalq forumun təşkili və gündəliyi ilə bağlı tövsiyələrini bildirib.